
Jairo Maduro, candidato riba lista di POR: 

REGISTRO PUBLICO OBLIGATORIO (ONLINE) 
PA PEDOSEXUAL Y EFEBOSEXUAL TA NECESARIO 


NOS por constata e grito cu ta bin for di nos comunidad pa Par- 
lamento of Gobierno bin cu un registro publico obligatorio online 
pa pedosexual y efebosexual. Esaki ta necesario pa haci comunidad 
mas consciente y alerta ken ta e pedosexual of efebosexual, ki dia 
nan lo por sali liber y si nan ta bibando of trahando den nos bario, 
segun Jairo Maduro. 


P’esey nos tin cu evalua si nos por bin cu e registro publico ob- 
ligatorio online den combinacion cu p.e. wet langdurig toezicht, 
gedragsbeinvloeding en vrijheidsbeperldng, cu a wordo introduci 
na 2016 na Hulanda. ( www.rijksoverheid.nl ) Esaki ta necesario 
pa nos comunidad por proteha e victimanan y tur menor di edad 
na Aruba. 




Ami ta kere for di mi curason cu nos por trece hopi mas cambio 
den nos sistema pa frena y stop abuso di menor na Aruba. Hunto 
nos por trece e cambionan necesario y duna e causa e respet y 
prioridad cu e merece na bienestar di nos yiunan y comunidad 
henter, Maduro ta termina. 


E situacion actual ta cu ni Polis tin e registro menciona, corda 
registro obligatorio online pa publico. Ta con nos Polis por sa ora 
nan duna asistencia of patruya cu nan ta tratando cu un pedo- 
sexual of efebosexual? Ta con ami y abo sa si tin un pedosexual 
of efebosexual ta bibando of trahando bandi nos cas of den nos 
bario? Ta con ami of abo por ta mas alerto pa proteha nos yiunan 
si no por haya e informacion corecto pa ta y keda alerto? 


Segun Maduro, Raport di Hulanda publica na 2012 di WODC 
“toezicht op zedendelinquent” of Bureau Beke “langdurig toezicht 
zendendelinquenten” di 2016 haci riba peticion di Ministerio di 
Seguridad y Husticia por duna nos conocemento con efectivo e 
metodonan akinan ta. ( www.wodc.nl ) 


Nos ta kere firmemente cu un registro publico obligatorio ta nece- 
sario, esaki pa Polis y publico por ta altanto ken e pedosexual y 
efebosexual ta, unda nan ta biba of traha pa nos por ta mas alerto 
y por proteha nos yiunan menor di edad. Raportnan ta ilustra si 
cu e registro publico obligatorio no lo preveni cu e pedosexual 
of efebosexual lo no bolbe degracia un menor di edad. Pero por 
lo menos e lo frena e acto bochornoso ald barbaramente ya cu e 
pueblo ta informa, Maduro ta mustra. 

Minister di Salud Publico, dr. Carlos "Alex" Schwengle 

A entrega yabinan di e prome fase di Hospital 

Awor lo sigui cu e di dos fase pa termina cu proyecto completo 



DIAHUEBS ultimo tabata un dia special na momento cu SOGA 
a entrega Minister di Salud Publico, Cuido di Nos Grandinan y 
Deporte, dr. Carlos “Alex” Schwengle e yabinan di e prome fase di 
e proyecto di e “New Bed Tower”. 

A entrega parti di e trabou cu ta cla, esta e New Bed Tower y 
“Electrical Building”. E siguiente stap ta pe partinan nobo, cual ta 
e edificio principal. 

Minister Schwengle a duna pabien na tur cu a participa n’e proyecto 
aki cu no a bay facil, pasobra tabatin hopi reto na caminda. 

Parlamento y Ministerraad a keda na altura di tur loke ta pasando y 
a percura pa tin transparencia durante henter e trayecto. E proyecto 
ta uno hopi bunita y e ta bay agrega grandemente n’e cuido di 
Aruba. E lo bay ta un adelanto grandi p’e trahadornan tambe y no 
solamente pe clientenan. 

E kambernan lo bay ta pa 1 of 2 persona, pero mayoria di e kamber- 
nan lo ta di 1 persona. Minister Schwengle a indica cu e privacidad 
y espacio lo bay ta uno hopi mas mihor compara cu antes. 

Tambe a percura pa mas y mihor privacidad pe trahadornan, lo 
tin mas espacio pa nan haci nan trabou, mas lugar pa tene reunion 
den priva y no riba gang. 

Lo bay tin espacio tambe pa ora di sinta cu famianan pa duna un 
noticia, lo bay tin un kamber di espera special pe famianan unda 
cu tin baño y por keda pasa anochi. 

Esaki ta un adelanto hopi grandi y structural, pero ta lceda na 
Ministerio di Salud Publico hunto cu hospital pa sigui traha duro 
y drecha e calidad di servicio. 


Hospital ta haciendo esey, tumando hopi curso, invertiendo den 
calidad di personal, pero tambe den curso di hospitalidad. 

Esald ta pa contribui n’e servicio duna den hospital mes, Ministerio 
di Salud Publico lder pe trato na hospital mehora cada dia mas y 
esaki lo pasa segun cu ta bay completando training nan intensivo 
cu ta tumando lugar caba. 

A pasa e prome fase y awor lo sigui pe di dos fase, unda cu a topa 
algun reto den “good governance”. Esaki a bin pasobra tabata falta 
di transparencia kende lo ta encargo cu cua parti, pero awor esey 
ta mas cla y Minister a inverti hopi tempo den esaki. 

Awor tur cos ta bayendo mihor, unda cu e boluntad di tur t’ey. Tur 
partner envolvi ta cumpliendo cu e colaboracion y esey ta pone cu 
ta bayendo mihor. 

E tardansa a bin pa motibo cu a agrega salanan di operacion, lo 
bay tin 6 sala di operacion y na IMSan 3, cual ta pone cu lo tin un 
total di 9 sala di operacion riba nos isla na lugar di 5. 

Esaki ta un adelanto hopi grandi y esaki lo t’e solucion pa cu e 
tardansa cu tin actualmente den tempo di espera pa opera. 

Awo tur partner ta prepara p’e retonan cu ta na caminda pa hospital 
y e reto di mas importante ta comunicacion. 

Lo tin desordo, leu a leu lo tin stof. E stakeholdernan di hospital ta 
bon informa, pero tambe lo keda informa pueblo debidamente riba 
esaki. Nan ta prepara pa cualkier sorpresa cu lo bin, nan lo lceda 
informa otro hopi bon, e trahadornan y pueblo di kico ta pasando 
den hospital. 

For di 201 1 a cuminsa cu plannan pa renobacion y expansion di edificio di Hospital 

SOGA orguyoso di ta parti di e proyecto 
di mas grandi na Aruba di e ultimo añanan 

Afinancia, diseña, construi y lo mantene e edificionan di Hospital pa 25 aña largo 

DIAHUEBS atardi, den e entrada di e edificio nobo di Hospital, 
a tuma lugar entrega di yabinan di edificio di e Hospital nobo, e 
asina yama “New Bed Tower”, incluyendo entrega di e Central 
Energy Plant y di un Magazijn Central nobo. 

Tabata un atardi hopi exitoso, compaña pa partner y invitadonan 
special. E proyecto di renobacion y expansion di e edificio di hos- 
pital a inicia na aña 2011 y na final di e proyecto aki, nos lo tin un 
di e mihor hospital den Caribe. 

Tur presente a brinda p’e logro aki y tabata contento cu por a 
entrega un parti di e proyecto, considera como e proyecto di infra- 
structura di mas grandi na Aruba di e ultimo añanan. 

Stichting Onroerend Goed Aruba (SOGA) a firma e acuerdo y 
a entrega e yabinan na Minister di Salud Publico, Cuido di Nos 
Grandinan y Deporte, dr. Carlos “Alex” Schwengle. 

Presidente di SOGA, John Hodgson a indica cu tur hende tabata 
contento pa cu esaki. E hospital nobo di Aruba sin duda lo t’esun 
di mas bunita den region y mas aleu cu e region. 

“Como Arubiano nos tur mester ta contento cu esey, pasobra ami 
ta hopi contento di e manera e construccion ta bayendo”, John 
Hodgson a expresa contento. 

Na aña 2011, SOGA a sera contracto cu e arkitecto, Bermello 
Ajamil Sc Partners, cu a diseña e hospital despues cu e compania 
a reuni continuamente cu e staf di hospital y cu representantenan 
di Gobierno, unda cu hunto a yega n’e plannan final. 

Despues cu a firma e contract cu e contratista, den luna di november 
2014 a cuminsa cu construccion di e ‘Medical Office Building', e 
‘Central Energy Plan’, e Magazijn nobo y e ‘New Bed Tower’. 

A traha e edificionan ariba menciona den e casi 3 añanan di con- 
struccion. A entrega e Medical Office Building na december 2016 
y awor ta den e etapa cu Hospital lo ocupa e edificio nobo di “ 
New Bed Tower”. 


Tur sistema ta poni na nan lugar, ta instalando tur ekipo medico, 
a instala tur sistema electrico y mecanico pe edificio nobo di New 
Bed Tower. 

Hospital lo drenta den e New Bed Tower den e proximo 30 pa 60 
dianan asina cu Hospital caba cu nan trabou, Bernard Horovitz e 
ingeniero di Bermello, Ajamil & Partners a expresa. 

“Semper e ta un bon sentimento ora a pasa hopi tempo trahando 
riba e diseño, reuni cu empleadonan, haya tur hende di acuerdo cu 
e plan y percura pa termina cu e construccion pa pacientenan por 
uza”, ingeniero Horovitz a expresa contento. 

Director di AIB Bank, Frendsel Giel, ta orguyoso di e proyecto y di 
e entrega parcial di e edificio nobo. Ainda tin cu termina cu piso 5 
p’asina pone e ICU den dje, pasobra e ta den e parti di Intensive 
Care/Medium Care completamente nobo. 

“Mi ta contento con e atardi a cana. Finalmente ora mi a tende 
tur speech, bo ta keda satisfecho cu tur hende tin un solo meta”, 
Frendsel Giel a expresa orguyosamente. 

E meta ta pa entrega un producto cu ta di balor agrega pa Aruba. 
AIB ta contento pa cu esaki y di a forma parti, tambe orguyoso di 
e teamnan cu ta envolvi pa realisa e proyecto ald. 

Hospital mes a fiha e normanan con nan kier mira e hospital nobo. 
Tabatin hopi interes y e desafio tabata pa tene tur hende hunto 
pa enfoca riba e producto final y pa entreg’e den e tempo stipula 
y den e presupuesto. 

AIB a gradici Gobierno y pueblo cu a duna nan e oportunidad pa 
realisa e proyecto aki. Desde inicio tabatin reserva riba esaki, pero 
asina mes a tum’e y realisa e proyecto. 

Frendsel Giel a gradici AIB pa por a yega asina leu y tambe a gradici 
SOGA pa duna nan e confiansa pa encabesa e proyecto. Tambe a 
gradici tur partner envolvi pa duna nan e sosten totalmente. 

Partido ReD ta para pa bienestar di pueblo 

Reforestadon pa bienestar di nos medio-ambiente 



TA tempo pa cuminsa reforesta Aruba den forma integral. 
Pa medio di departamento di LW Santa Rosa por cuminsa 
na prepara areanan cu ta desierto y despues zaai semiyanan 
usando drones. 

Lo ta ideal pa Stimaruba yuda coordina esaki ya cu nan tin 
e conocemento di matanan endémica of apto pa cierto area, 
segun e candidato di partido RED, Julie de Cuba. 

Nos mester ta mucho mas creativo y inventivo con pa acu- 
mula y retene mas awacero posibel den damnan, tanldnan, 
reservoirs, regenbak etc. etc. Y mester cuminsa haci mas uso 
di awa di facilidadnan di RWZI y spoelwater di WEB. 

ReD den su programa ta pone enfoke riba esaki pa promove 
agricultura pa pueblo por haya fruta y berdura cumpra local- 
mente y na prijs economico. 

E parti di reforestacion ta hopi esencial pa contra-aresta ero- 
sion di nos suelo. Un aspecto agradabel ta cu pa medio di 
reforestacion integral ta hisa calidad di nos naturalesa y ta 
crea sombra bao mata cu ta permiti pa hende por sali mas fe’i 
di e solo cayente, haci picnic y respira aire fresco y saludabel. 
Esaki na su turno ta promove salud di hende. 

Bienestar di pueblo ta para halto riba agenda di Partido ReD. 
Pesey lo Julie de Cuba lo sigui elabora riba e proyectonan cu 
nos como partido ta desea di implementa pa bienestar di tur 
habitante di nos pida baranca. 


Boet pa manehador sin rijbewijs cu 
tabata core brommer sin plach'i number 


DIALUNA den oranan di at- 
ardi, un manehador di brommer 
a wordo para pa Polis motorisa na 
Turibana. 

Esaki ta relaciona cu e brommer 
marca Harley Davidson no tabatin 
plach’i number. 

E manehador tampoco por a 
mustra documentonan necesario 
di e brommer, pa cual a opta pa 
confisca dicho brommer. Ademas, 
e manehador no tabatin rijbewijs 
pa core e brommer tampoco. E 
manehador a ricibi un boet p’e 
infraccionnan aki. 

Laga esaki ta un les pa tur esnan 
cu lder riesga maneha brommer of 
auto sin rijbewijs of documento. 

Agnes Maria Browne t # e victima 
den accidente na Santo Domingo 




REGERING VANARUBA 

De Dienst Publieke Scholen is een overheidsdienst met schoolbestuurlijke taken voor de openbare scholen, waar- 
onder 2 scholen voor speciaal onderwijs in het primair onderwijs, te weten Emmaschool en Scol Paso Pa Futuro. 
De M inister van Onderwijs en Gezin roept, als bevoegd gezag van de Openbare Scholen, sollicitanten op voor de 
volgende vacatures: 

> Leerkracht in hetbezitvan een volledige bevoegdheid metspecialisatie 6-12 

Functie-eisen: 

> Inhetbezitvandebovengenoemdebevoegdheid; 

> HetbezitvanhetdiplomaMasterSpecialEducationNeedsBSO iseenpre; 

> Goede beheersing van het Papiamento (instructietaal); 

> Kennisvan en ervaring metmodernedidactischehulpmiddelen; 

> Kennisvan autismeen ervaring metleerlingen metautisme iseen pre. 

Profiel: 

> Een positieveinstelling, enthousiasten gemotiveerd ten aanzien van uw vak; 

> M ethartvoor uw leerlingen en hetbeste in hen naarboven willen halen; 

> Goededidactische kwaliteiten en sterkecommunicatievevaardigheden; 

> Een teamspeler zijn en effectief klassenmanagement kunnen toepassen; 

> Affiniteitmethetspeciaal onderwijs; 

> Affiniteit met de doelgroep' M oeilijk Lerende'; 

> Stressbestendig zijn. 

Aangáoden wordt: 

> Salariéring en secundairearbeidsvoorwaarden conform het Landsbesluit bezoldiging onderwijspersoneel en de 
Landsverordening materieel ambtenarenrecht; 

> Volledige betrekking van 32 lesuur; 

> Benoeming in hetzij tijdelijkeof vastedienstof op contractbasis peronmiddellijke ingang. 

Uw schriftelijke sollicitatie, vergezeld van een Curriculum Vitaeen kopieén van (gewaarmerkte) diploma's kunnen 
uiterlijk 8 auqustus 2017 worden gericht aan de M inister van Onderwijs en Gezin, d.tk.v. de heer W.A. Kock, 
Hoofd Dienst Publieke Scholen, C umana 69, Fax: 5831522. Tel 5212300. 

Gelieveeen (digitale) kopievan uw sollicitatiebrief metCV en gewaarmerktekopievan diploma'stesturen 
naar info@dps.aw 



MUCHO mas informacion nos no por a haya for 
di Santo Domingo, unda diadomingo ultimo, ora 
un grupo di Arubiano tabata riba caminda pa bay 
Aeropuerto Las Americas na capital, cu nan van a 
bolter, causando cu tur 6 ocupante a keda herida. 

Nan a caba di sali for di nan hotel, Caribe Club Prin- 
cess y a tuma e autopista del Este, ora cu e chofer, e 
Dominicano, Nicolas Guzman Frias a perde control 
riba stuur y a bay bolter. 

Manera ya publica, nan ta 6 persona, cu e keda 
herida, den nan tin 2 menor di edad. Despues mas 
lat a drenta informacion cu un di e ocupantenan, 
Agnes Maria Browne lo a sufri un infarto cu a causa 
su morto. 

Den prome instante a kere cu e demas victimanan 
ta serio, pero no t’asina. Nan ta recuperando y nan 
ta stabile. 

Preparativonan ta ser haci pa trece e victima Aruba, 
unda su entiero lo tuma lugar. 

Agnes Maria Browne a nace na Aruba, dia 17 di 
augustus 1962 (34 aña) y tabata un docente na Te 
Aworo Kleuterschool na San Nicolas y un persona 
masha lceri. Na famia di Agnes ta bay nos mas sin- 
cero condolencia. 

T'Aki Tin den 
Caya Grandi pa 
Back 2 School 



OTRO dia fabuloso di 
oferta y entretenimento 
ta sperabo e diasabra aki 
den Caya G.F. Betico 
Croes. For di 10’or di 
mainta ta spera famianan 
cu ta buscando e mercan- 
cia necesario pa inicio di 
e aña escolar nobo. 
Danki na cooperacion 
di Aruba Bank, cum- 
pradornan e dia aki tin 
oportunidad di gana 250 
florin n’e tienda di nan 


escogencia simplemente 
dor di sostene comercian- 
tenan di Caya Grandi. 

E mesun dia Aruba Bank 
ta presentando e final di 
su actividad di vakantie 
‘Good 4 The Neighbor- 
hood’. Riba parkeerplaats 
di ex La Linda e partici- 
pantenan lo ta demost- 
rando nan iniciativanan 
comercial pa un y tur por 
admira. 



Publico por mira y tambe 
cumpra e producto ino- 
vativo cu e hobennan a 
crea. Di e manera aki e 
banco local ta incentiva 
nos muchanan cu tin e 
potencial di ta e futuro 
comerciantenan di nos 
isla. 

Na ocasion di e gran final 
di e competencia, Aruba 
Bank ta premia tur esnan 
cu bishita Caya Grandi e 
dia aki pa haci nan com- 
pras di Back 2 School. Cu 
cada compra di minimo 
35 florin, ta haya un 
coupon cu mester trece 
n’e parkeerplaats di La 
Llnda pa deposita den e 
tombola. 

Pa 4’or di atardi lo saca 
un ganador cu ta ricibi un 
certificado di 250 florin 
pa gasta n’e tienda cu e 
ta desea. 

Tiendanan den Caya 
Grandi cu ta participan- 
do den e promocion di 
Back 2 School ta: Penha, 
Mediq Aruba, Mango, 
Amito, Seasons & More, 
Burger King, Hot Look 
Aruba, Totto, The Ath- 
lete’s Foot, De Wit Pop 
up Store, Paleis Oriental, 
Polo, Kairos Boutique, 
Dufry, Aldo, Adams 
House for Men, Wulfsen 
& Wulfsen, Aruba Aloe, 
The Saint, Style & Col- 
ors, Loft Boutique, Sport 
Caribe, Runway Boutique 
y Maggys. 

Adicionalmente, esaki y 
otro tiendanan lo pone 
tent pafo cu articulonan 
special di Baclc 2 School 
na prijs rebaha y obteni- 
bel solamente e dia aki. 
Pa mas informacion di 
esaki y otro promocion 
cu T’Alci Tin ta ofrece, 
bishita e pagina di Face- 
book: T’Aki Tin. Keda 
pendiente ya cu durante 
e siman ta anuncia mas 
atraccion p’e diasabra ald. 

MEP ta contesta Leslie Merkies: 

Fanatico ciego t'esun cu sin ningun tiki di berguensa 
kier sigui defende maldad y corupcion di su Gobierno 


TIN un dicho ta bisa cu 
“ora cu un hende ta na pun- 
to di bay for di e mundo aki 
su spirito ta cuminsa cana”. 
Esey siguramente t’e caso 
cu partido AYP, caminda 
un di su fiel compinchinan, 
esta e pensionado Leslie 
Merldes a haya ta bon di 
ataca e militancia di MEP 
yamando nan pa fanatico 
ciego y masoldsta politico. 
Ta increibel con un homber 
grandi di edad ta wordo 
maluza dor di lider di AVP 
pa bay asina leu di insulta 
esnan cu ta sacrifica y ta 
trahando hopi duro pa 
salba e pais ald for di man 
di esnan cu a destrui e pais 
ald financierae, economica 
y socialmente. Y pa no pa- 
pia mes di e ola di atraco 
y criminalidad cu ta azo- 
tando nos pais tambe sev- 
eramente y cu ta inherente 
n’e Gobierno ald, segun 
MEP den un comunicado. 


Malgasta placa di pueblo 

Den su atake di locura 
Leslie Merldes lder a bolbe 
manipula mente di pueblo 
alegando cu e Gobierno 
di MEP durante 8 aña 
no a haci nada pa crea un 
desaroyo positivo den e 
pais aki. Hecho ta cu na 
momento cu MEP a ban- 
dona gobernacion na final 
di 2009, a ser laga atras 
un suma astronomico di 
970 miyon florin den caha 
di Gobierno y cual suma 
partido AVP den un tempo 
record a derocha esald na 
su antoho, caminda nan a 
emplea un gran cantidad di 
pensionado compinchi di 
AVP cu salarionan astro- 
nomico, coordinadornan 
incapacita cu solamente 
AVP-diploma, a distribi 
placa den huur di edificio 
di famianan liga na AVP, 
biahenan di Ministronan 


rond mundo y tambe or- 
ganisando conferencianan 
berde cu invitadonan cu a 
bin come y bebe riba custia 
di pueblo. 

Anto riba dje e AVP-istan- 
an tin e curashi di declara 
cu nan a haya e caha di 
Gobierno blo bashi. Y sigu- 
ramente Leslie Merkies 
tambe ta un di nan cu a 
goza di un parti di e 970 
miyon aki cu Gobierno di 
MEP a laga atras y kende 
awor sin ningun tiki di 
berguensa kier papia di 
moralidad. 

Bo mester ta un persona 
inmoral ora cu hobennan 
kendenan a caba scol no 
por haya trabao y mera- 
mente pa motibo cu e Go- 
bierno abusado di AVP a 
laga un gran cantidad di 
pensionado cu 3 of 4 pen- 
sioen ocupa funcionnan cu 
mester a bay p’e hobennan. 



Centrale Bank van Aruba 

BEKENDMAKING 

Ingevolge artikel 21 lid 1 van de Landsverordening 
toezicht trustkantoren (AB 2009 nr. 13) (Ltt) maaktde 
Centrale Bank van Aruba (CBA) hierbij bekend datzij bij 
beschikking d.d. 14 juni 2017 - op verzoek van Aruba 
International TrustCompany N.V. - deaan haarex artikel 
4 lid 1 van de Ltt verleende vergunning om hierte lande 
het bedrijf van trustkantoor uit te oefenen heeft ingetrok- 
ken en dat- ingevolge artikel 20 lid 3 van de Ltt- per 26 
juli 2017 de inschrijving van Aruba International Trust 
Company N.V. in hetdoordeCBA gehouden registervan 
vergunning houdendetrustkantoren werd doorgehaald. 

Oranjestad, 31 juli 2017 


AVP a desgracia pais 
Aruba 

Ta increibel cu te ainda 
Leslie Merkies no ta con- 
sciente den ld desgracia su 
Gobierno di AVP a hinca 
nos pais aden, caminda nos 
tur ta pagando 230 miyon 
florin na interes tur aña y 
cual ta ekivalente na 600 
mil florin pa dia! 

E interes astronomico ald 
ta como consecuencia di e 
aumento di e debe nacional 
dor di AVP, esta for di 2.2 
biyon florin na 2009 te na 
4 biyon florin na 2016 y 
esald sin conta acerca e 2 
biyon florin n’e proyec- 
tonan PPP. 

Na ldco e Gobierno di AVP 
a malgasta e 1.8 biyon flo- 
rin extra ald durante 7 aña 
siendo cu nan a hereda 970 
miyon florin ora cu nan a 
asumi gobernacion na 
2009? Pues den total 
2.7 biyon florin extra 
y cu te ainda no a haya 
un splicacion debido 
for di AVP-istanan raha 
manera Leslie Merldes! 


Cu hopi orguyo falso 

Y ta parce cu Leslie Merldes 
den su ignorancia no a lesa 
e ultimo raport di CAFT ca- 
minda a ser treci padilanti 
cu lo dura 27 aña prome 
cu finansa publico lo por 
yega bek n’e nivel di debe 
cu Gobierno di MEP a laga 
atras na 2009. 

E Gobierno di AVP cu Les- 
lie Merldes ta defende cie- 
gamente “cu hopi orguyo 
falso” a crea debe y mas 
debe pa nos yiu y nietonan 
paga. 

Hecho ta cu na 2009 nos 
pais tabata goza ainda di 
un rating di A- for di in- 
stancianan internacional 
manera Fitch y Standard 
& Poor’s y pa awe na 2017 
nos a wordo downgraded te 
BBB- y sin crecemento eco- 
nomico durante e ultimo 3 
añanan. 

Finalmente, e mensahe di 
MEP ta, cu si tin un Go- 
bierno cu ta practica diari- 
amente corupcion, nepotis- 
mo, hortamento di tereno 
di pueblo, intransparen- 
cia y clientelismo, esey ta 
partido AVP. Y pa Leslie 
Merldes e mensahe:”Wiens 
brood men eet, diens brood 
men spreekt”. 


Mike Eman a haya na 2009: 

Placa di Plant Hotel 

250 miyon florin 

BBO di Valero 

2S0 miyon florin 

FDA 

190 miyon florin 

Ganashi di Banco Central 

10 miyon florin 

Entrada stabil di BBO 

200 miyon florin 

Cash 

40 miyon florin 

TOTAL 

970 miyon florin 

Mike Eman a aumenta debe nacional: 

Debe nacional na 2009 

2230 miyon florin 

Debe nacional na 2015 

3974 miyon florin 

Aumento 2009-2015 

1744 miyon florin 

TOTAL: 2.7 BIYON EXTRA NA ENTRADA 

E siman aki clubnan lo mester vota pa Presidente y miembronan di directiva di AVB 

Richard Dijkhoff ta da pa sigui traha pa futbol di Aruba 


“UN di e logronan di 
mas grandi ta e recono- 
cimento cu AVB y mi 
persona a haya di CON- 
CACAF y FIFA durante e 
ultimo 4 añanan. Tambe 
e hecho cu despues di 30 
aña a logra pasa futbol in- 
fantil bou di AVB”, asina 
Ing. Richard Dijkhoff, 
e actual Presidente di 
Arubaanse Voetbal Bond 
a duna di conoce, con- 
siderando ambos como 
un logro grandi den tur 
locual el a haci. Alabes 
bou di liderazgo di ing. 
Richard Dijkhoff, a logra 
pone futbol bek den boca 
di pueblo. 

Nunca antes AVB tabatin 
un asina bon relacion di 
confiansa y di trabou cu 
CONCACAF y FIFA! 
Proximo 4 añanan mester 
intensiva e bon relacion 
aki y busca mas ben- 
eficio y adelanto pa nos 
miembronan y futbol 
en general! Muestra di 
esaki ta e nombracion 
di ing. Richard Dijldhoff 
den diferente comision 
di FIFA, CONCACAF y 
CFU. 

Alabes e. o. e placa cu 
CONCACAF a pone den 
e bombionan pa yuda 
iluminacion di e veldnan 
di e diferente teamnan 
ultimo! 

Banda di e bon relacion 
di confiansa y trabou aki 
e Presidente actual, ing. 
Richard Dijkhoff a inicia 


y drecha e organisacion 
y e structura interno di 
AVB. Mientras cu FIFA 
a bin cu mas exigencia 
pa su miembronan rond 
mundo, AVB tambe mes- 
ter a lceda den paso di e 
cambionan cu FIFA a im- 
pone! E organisacion fi- 
nanciero interno a wordo 
mehora y den esaki Plus 
Accountant a traha ariba 
e mehoracion y structura 
cu esaki ta cuadra cu e 
exigencianan di FIFA. 

Sin aprobacion y control 
di un accountant externo 
y un bon organisacion, 
FIFA no ta aproba fon- 
donan pa AVB. 

Ing. Richard Dijkhoff 
como Presidente a logra 
pa futbol infantil cu taba- 
ta resorta bou di LIFIDA 
bolbe bek bou respon- 
sabilidad di AVB. Alabes 
a renoba y amplia e espa- 
cio di oficina di AVB na 
Shaba, p’asina por ubica 
e diferente personanan cu 
dentro di poco lo mester 
wordo tuma den servicio. 
E. o. lo tin vacaturanan 
pa un Competitieman- 
ager, un Financial Man- 
ager, un Marketing-/PR 
manager y un Secretario 
General nobo! 

Ta den negociacion cu 
Lotto y Minister di De- 
porte pa e maneho y uzo 
di e facilidad y stadion 
nobo na Jara. Alabes ta 
implementando un pro- 
grama nobo di comu- 


nicacion entre AVB y 
tur su miembronan pa 
traha digital y “online’ 
den registra, archiva y 
comunica cu e teamnan 
den forma mas eficiente! 
Ora lceda cla any time e 
teamnan por ‘log in’ den 
e sistema y busca infor- 
macion of comunica cu 
AVB. Cursonan di referee 
pa upgrading y refereen- 
an nobo lo sigui mescos 
cu e diferente cursonan 
manera ‘World coaches’, 
management, etc. 

Na nivel di CONCACAF/ 
FIFA lo busca mas recurso 
financiero den e program- 
anan pa actualisa e veld- 
nan di bala! FIFA manera 
su Presidente a anuncia, 
lo ta dispuesto pa duna 
mas placa p’asina mas 
team yega na nan veld di 


turf/yerba artificial! Esald 
ta programa p’e añanan 
venidero! 

AVB ultimo añanan a 
inicia cu implementacion 
di e programa di licencia 
(Clublicenses) y lo sigui 
duna apoyo y yuda mas 
team pa cumpli e licencia 
cu tambe ta un exigencia 
di CONCACAF/FIFA! 

Tanto Victor Monta- 
gliani, Presidente di CON- 
CACAF como Gianni In- 
fantino cu ta e Presidente 
di FIFA, tin gran aprecio 
pa ing. Richard Dijkhoff 
y ta considera Aruba un 
partner strategico den Ca- 
ribe! Muestra di esaki y e 
confiansa cu nan tin den 
ing. Richard Dijkhoff ta 
momento cu a tuma e de- 


cision pa tene e congreso 
di CONCACAF na april 
ultimo akinan, pa prome 
biaha den historia! Tanto 
e Presidente di CONCA- 
CAf como esun di FIFA 
a destaca nan confiansa 
den ing. Richard Dijk- 
hoff, AVB y Aruba como 
un partner importante pa 
e desaroyo di futbol den 
Caribe! 

Ing. Richard Dijkhoff ta 
conta cu e apoyo y con- 
fiansa na nivel interna- 
cional y awor ta keda na 
AVB pa den e proximo 4 
aña sigui haci e bon tra- 
bou y mantene e bon rela- 
cion di confiansa y trabou 
cu Richard Dijkhoff a 
logra! Richard Dijkhoff 
ta cla pa sigui traha 4 aña 
mas pa futbol di Aruba! 

Candidato riba lista di partido POR, Rolando de la Cruz: 


Un plcm maestro di integracion 
cultural pa imigrantenan mester por! 



UN persona semper alegre, talentoso y trahado sr. Rolando de la 
Cruz, a nace na aña 1959 na Republica Dominicana y cu su 23 aña 
a imigra na Aruba. Un musico y cantante di curason Rolando su 
optimismo ta uno contagioso, pero na mes momento un persona 
cu un determinacion inmenso. 

Rolando no ta un persona desconoci den comunidad, specialmente 
e comunidad latino, como un personalidad di radio. Como locutor 
e ta persona hopi keri, na unda el a presenta programanan di radio 
na varios radio stacion cu programanan dirigi n’e populacion latino 
bibando na Aruba. 

Como comerciante Rolando a sa di demostra excelencia na su cli- 
entela, cuminsando na 1983 cu su negoshi di benta di auto y tow- 
ing services, cu te dia di awe ta uno exitoso y ehemplar. Durante 
eleccionnan di 2013 Rolando a forma parti di e partido UPP, na 
unda e por a desaroya su inkietudnan politico. 

No obstante di ta procedente di Republica Dominicana, Rolando a 
sa di integra su mes cu e cultura, idioma y custumbernan di Aruba. 
Siña Papiamento tabata e prome cos cu el a exigi di su mes na su 
yegada na Aruba, un pais cu a ricibi’e cu brasanan habri y a dun’e 
un porvenir digno. Su integracion ta uno di admira na unda el a sa 
di participa den varios festival di tumba, cantando den e compas 
unico di e genero aki y den nos idioma Papiamento. 

“Mi candidatura den e prestigioso partido POR ta pa demostra e 
comunidad latino y stranhero bibando na Aruba e rikesa di inte- 
gracion social y cultural di e bunita isla aki. P’esey mi kier propone 
un plan maestro di integracion pa imigrantenan na momento di 
yega Aruba”, sr. Rolando de la Cruz ta elabora. 


Hunto cu e ekipo di partido POR, Rolando ta para tras di digitali- 
sacion di servicionan gubernamental, muy en especial pa locual ta 
e proceso aplica pa permiso. 


“E tramite pa aplicacion ta uno importante pa proteha fronteranan 
di Aruba. Lamentablemente e mes un proceso aki ta un instrumento 
pa tramitadornan cu mal intencion di traha placa cu e necesidad 
di personanan cu kier aplica pa un permiso. Pa evita tipo di abuso 
y inhusticianan asina, mi kier bin cu un plan di acreditacion pa 
tramitadornan p’asina registra nan oficialmente y sigura cu nan ta 
haci nan trabao debidamente” sr. de la Cruz ta comparti, agregando, 
“Tur stranhero tin derecho di por aplica sin ningun problema.” 


Tambe e candidato di POR ta preocupa cu e problemanan social 
andando riba nos isla. 

P’esey Rolando ta para firme tras di partido POR su plan di Reforma 
Social, na unda lo pone mas atencion riba nos muchanan cu ta bay 
scol sin cuminda y cu tin falta di supervision di mayor despues di 
oranan di scol. 

Tambe e ta para pa un programa di rehabilitacion eficiente pa 
locual ta e problematica di ambulantenan adicto “Choller” cu ta 
un menasa pa nos turista y hendenan local nan siguridad. 


Segun Rolando, e personan aki merece un di dos chens den bida y 
merece atencion debi. 

P’esey Rolando de la Cruz ta convenci cu dia 22 di september par- 
tido POR ta e miho solucion pa hiba pais Aruba den e direccion 
corecto di progreso. 



- Residencial Er Comercial I 

- Servicio Rapido * 

- Servicio Profesional, Confiabel y 
Garantisa 


* Prijs di Awg. 65,- te mox. di 7 m3 

* PHces bo»d on 3.5% RBO BA2V. 


YAMANGSNA: 

582-4684 


info@ecotech.aw 
w ww.ec otecha ru ba com 


f nkt UsOn 

Facebook 


NosiaflGepla flTM ora 
didunasepijcsorvtcG 



ARUBA BEACH CLUB RESORT 


One bedroom Deluxe Unit 
Available for 1 week - August 12th to 19th, 2017 
Only Awg 1,300,- for 1 week stay 

Fully equipped and comfortably sleeps 5 people 


• 1 bedroom with 2 queen beds 

• 1 small kitchen 

• Living area sofa has pull out bed 


• 1 bathroom 

• Living & dining area 

• 2 TVs (one in bedroom & 
one in living area) 

Rocco G. Tjon, MBA di MEP: 


E problema na nos fronteranan 

Accion progresivo pa baha criminalidad 


NO ta un secreto cu criminalidad publico a aumenta e ultimo 
tempo. Mas preocupante ta, cu e sentido di siguridad di nos ciu- 
dadanonan a baha enormemente. E desaroyo aki mester wordo 
frena y e mester wordo frena awor aki. 

Criminalidad ta un topico hopi amplio y p’esey mi lo limita e 
relato aki n’e problema cu nos ta enfrenta na nos fronteranan y e 
consecuencia cu esaki tin pa nos siguridad. E resultado di nos fron- 
teranan, no debidamente controla, ta cu nos a conoce un aumento 
di crimen di alto impacto den e ultimo tempo. 

Mi ta bisa esaki cu hopi firmesa, pasobra for di aña pasa nos ta 
mira un aumento drastico den e cifranan pa loke ta trata esnan cu 
ta cera na KIA pa atraco y cu tin un status ilegal. Tin un aumento 
alarmante! Asina Rocco Tjon, candidato nobo di MEP, a declara. 

Necesidad material y personal 

Pa por cera nos fronteranan debidamente nos mester di un Cuerpo 
Policial cu ta totalmente “self-sufficient”. Y pa e ta completamente 
“self-sufficient” e mester haya e recursonan necesario pa cu esaki. 
Pa basta tempo caba tin un plan riba mesa cu no ta wordo ehecuta. 
E plan aki ta encera material y personal pa un surveillance constante 
por wordo estableci na nos fronteranan dor di agentenan policial, 
loke awor aki no t’e caso. 

Mester bin un unidad dedica na esaki solamente y nan mester traha 
estrechamente cu Polis Maritimo. E unidad ald mester 
haya e material necesario, manera vehiculonan cu 
radar (mobile radars). Cada vehiculo mester wordo 
ekipa tambe cu verrekijkers cu “nightvision” y 
“heat sensors”. Tur esaldnan ta material cu no 
tin actualmente. 

Ta conoci tambe cu tin traficacion di arma ta 
tuma lugar y na Venezuela tin armanan hopi 
pisa. Es decir, pa garantisa e siguridad di nos 
Polisnan e unidad ald lo mester wordo 
ekipa cu armanan mas pisa y cu 
“bulletproof vests” cu por nifica 
algo contra e armanan pisa ald, 
sr. Tjon ta splica. 

Sistema di Radar nobo 

Un otro solucion ta un sistema 
di radar nobo. E sistema di 
radar actual no ta funciona 
optimalmente y e ta wordo 
maneha dor di Corsou. E 
sistema di radar cu ta wordo 
proponi ta uno relativamente 
barata y cu lo cubri ful e area di 
Aruba. Esald lo ta bou maneho 
di Cuerpo Policial. E bentaha di 
esald ta, cu bo tin “checks and 
balances” na su lugar, y alabes per- 
sonal cu conoce e area bon p’asina 
por traha mas eficiente, mas sigur 
y pa por actua mas lihe. 

Un otro bentaha ta, cu e colabora- 
cion entre Guardacosta y ICPA lo bira 



mucho mas miho, y nan lo por traha mas sigur y mas sincronisa, 
sr. Tjon ta mustra. 

Unidad di helicopter 

Pa eleva e siguridad na nos fronteranan ta necesario tambe pa bin 
cu un unidad di helicopter cu ta wordo maneha na Aruba mes. E no 
por t’asina cu nos polisnan mester yama Corsou, y si e helicopter 
ta disponibel, nan ta lag’e bin Aruba. 

Tur Cuerpo di Polis, cu ta respeta su mes, tin un helicopter na 
su disposicion, pasobra e ta yuda no solamente pa actua ora algo 
sosode, pero tambe e ta fungi como un herment preventivo. 

Den pasado e beneficio di tin un helicopter a keda prueba den 
casonan di hende cu a perde riba lama, pa intercepta importacion 
di contrabanda, pa eleva e siguridad di nos Polisnan riba tera, y 
den buskeda di fugitivonan den areanan cu no por yega cu auto, 
sr. Tjon ta enfatisa. 

Controlnan severo y continuo 

Pero no ta solamente e areanan caminda boto y hende ta drenta 
den forma ilegal ta un problema. E area caminda botonan ta drenta 
legalmente, esta na Barcadera, tambe ta forma un problema grandi. 
Actualmente no tin un sistema di camara na Barcadera cu ta bou 
maneho di Cuerpo Policial p’asina por garantisa cu controlnan ta 
tuma lugar na Barcadera. 

Ademas di un sistema di camara na Barcadera bou maneho 
di KPA, mester bin controlnan severo y continuo. Mirando 
cu datonan ta mustra cu via e area aki hopi contrabanda ta 
drenta, mester instala “fixed scanners” den awa, cu ta haci 
posibel p’e botonan aki wordo gescan for di den awa mes. 
Si e maneho wordo bon ehecuta, tur boto lo mester indica 
ki ora y dia nan ta yega Aruba, es decir por structura p’e 
controlnan aki tuma lugar tambe debidamente. Actu- 
almente tin solamente un scanner pa container y e 
no ta funciona optimalmente. 

Banda di esaki, no tin personal suficientemente cer- 
tifica pa opera e scanner, pues aki tambe (atrobe) 
tin un fayo den e sistema, sr. Tjon ta remarca. 

E solucionnan proponi lo eleva e siguridad na 
nos fronteranan y lo frena e desaroyo actual. 

E lo haci posibel un miho maneho integral pa 
combati criminalidad na nos fronteranan entre 
KPA, Guardacosta y Cuerpo di Aduana. 
Sinembargo, e mester ta e prioridad si di esnan 
cu ta dicidi unda nos fondonan ta wordo aloca. 
Manera e Alto Comisario di Polis di Bahamas 
a yega di bisa na un conferencia: “You know 
how serious your government takes 
security by the allocated budget”, 
sr. Rocco Tjon ta conclui. 





AWEMainta Diamars, 1 Augustus 2017 


11 


Segun Eromil Bakmeyer di POR: 


Nos ta lantando un broken 



“E fundeshi di cada sociedad ta su hendenan. Pa nos tin un sociedad 
solido, saludabel den tur aspecto y cu ta funciona debidamente, ta 
importante pa inverti den nos hendenan, especialmente den nos 
muchanan”, segun Eromil Bakmeyer. 

“Den mi humilde opinion, na Aruba nos ta lantando un ‘broken 
society’, un sociedad kibra. 

Y si nos no tuma pasonan firme pa drecha esald, e consecuencianan 
negativo lo ta grandi. 

Es mas, ya caba nos por wak y experiencia esaki den nos sociedad. 
Kico mi kiermen cu un ‘broken society’?” 

Segun Bakmeyer, “Nos ta lantando un ‘broken society’, pasobra 
nos ta criando ‘broken children’. E fundeshi mas principal di nos 
sociedad ta e generacionnan nobo cu nos ta criando. 

Y nos no ta haciendo un bon trabao. Wak cuanto mucha tin cu 
no ta haya e atencion necesario of adecua di nan mayornan. Cu ta 
wordo abusa verbalmente, fisicamente y sexualmente. 

Cu no ta hayando un educacion solido (ni na cas, ni na scol). Cu 
no ta haya cuminda saludabel y no ta haci deporte. Cu no ta wordo 
guia emocionalmente y spiritualmente. Cu no ta experiencia arte 
y cultura. Cu no ta haya un bon ehempel na cas. Y asina nos por 
keda menciona. 

Tur e cosnan aki ta marca un mucha. Nan ta e factornan cu lo de- 
termina su formacion, su caracter y con e ta wak mundo, enfrenta 
mundo y contribui na nos sociedad en particular.” 

“Si nos wak e ultimo dos simannan aki so den noticia nos por a 
nota headlines manera: “Durante un problema di famia, secreto 
scur di un mucha muhe a sali na claridad”, “Menor di edad ta 
hinca homber na Savaneta”, “Plantacion di marihuana den cas a 
pone cu mucha chikito a bira basta malo”, “Mucha haya su so riba 
caminda”, “Tres mucha chikito laga nan so den cas”. 

E efectonan di cria ‘broken children’ riba nos Sociedad”, Bakmeyer 
ta splica. 


society', un sociedad kibra 

“Muchanan cu ta crece neglisha, sin amor, sin seguridad fisico y 
emocional, sin un desaroyo saludabel, sin un guia firme, sin traspaso 
di normanan di etica y moral, sin un educacion di calidad, sin tran- 
quilidad den nan hogar, sin regla y sin structura, ta ‘broken’, kibra. 
Nan lo crece y bira hobenan y adultonan cu lo no tin ningin clase 
di consideracion of compacion cu otro hendenan, pasobra nan 
mes nunca no a wordo trata bon. Nan lo ta adultonan cu rabia, cu 
problemanan emocional y mental, sin sentido di responsabilidad of 
respet pa nan mes, nan famia of pa Sociedad”, Bakmeyer ta remarca. 

Con nos ta wak e efectonan caba den nos sociedad? 

Segun Bakmeyer, “Ya por wak hopi hobennan cu ta den mal ca- 
minda desde un edad jong; nan ta criminalnan chikito, nan no tin 
respet ni consideracion pa niun hende, ni autoridad. 

Nan ta biba riba caya. Nan ta uza droga. Nan ta horta. Tambe nos 
por wak con e manera cu nos ta comunica cu otro den nos sociedad 
a bay atras barbaramente. Nos ta insulta otro sin fin riba medionan 
social, nos no tin respet pa opinion di otro, nos ta uza palabranan 
malo sin pensa dos biaha con esald ta refleha riba nos mes. Esaki 
ta bin di muchanan, di adultonan y di gobernantenan. 

Otro ehempel ta e gran cantidad di mucha cu ta experiencia abuso 
fisico y sexual diariamente y nos no ta hasi nada contra esald y e 
muchanan aki ta uit nan mes cu rabia, nan ta bully otro y nan ta 
cay atras den nan estudio, pa no papia mes di e efectonan a largo 
plazo cu nan trauma lo trece cu ne pa nan mes y pa con nan lo 
funciona den nos sociedad. Hopi biaha e victimanan di abuso y 
negligencia, si nos no yuda nan, lo end up di ta un autor di abuso 
y crimen nan mes.” 

Kico nos por haci? 

Bakmeyer ta splica, “Pa reversa e efectonan di un ‘broken society’, 
nos tur mester cuminsa na tuma responsabilidad personal pa cu 
nos mes y pa cu otronan, especialmente nos muchanan. 

Nos no por laga a trabao di educa y guia nos muchanan na mae- 
stronan so of na autoridad. 

Nos mes como mayor, amigo di famia, bisiña, lidernan den organ- 
isacionnan di mucha y pueblo en general mester yuda educa nos 
muchanan. Nos ta haci esey en gran parti dor di duna muchanan 
un bon ehempel pa sigui. Nos tur ta responsabel pa esey y nos por 
logra esaki si nos bai baclc na mantene y emplementa nos norma y 
valornan cu semper nos tabatin na Aruba.” 

“Cu bo voto di confiansa mi por cuminsa traha riba campañanan 
comunitario pa trece cambionan den nos normay valornan, cual por 
ta instrumentonan efectivo pa urgi nos Gobierno pa pone e topi- 
conan aki riba nan agenda pa debate, cual lo por trece reformanan 
moral substancial pa nos comunidad. Ban trece hunto e cambio den 
nos comunidad, caminda respet mutuo ta na prome lugar. 

Caminda nos muchanan y nos hende grandinan sa kico por y 
kico no por y caminda tin consecuencianan ora bo no ta respeta 
nos normanan. Esaldnan ta e base pa un sociedad solido cu por 
enfrenta cuallder reto. Depositando bo confiansa den mi persona, 
Eromil Bakmeyer y E Forsa Nobo, mi por garantisabo cu Hunto 
Nos POR!”, Bakmeyer ta conclui. 

DVG ta informa: 

TA IMPORTANTE PA CONOCE E VIRUS 

Diabierna tabata Dia Internacional di Hepatitis A 


DIABIERNA, 28 di juli, mundialmente 
ta dia internacional di Hepatitis A. Hepatitis 
ta un enfermedad contagioso y p’e motibo 
aki Directie Volksgezondheid lder conscien- 
tisa tur hende rib’e enfermedad aki. 

Hepotitis A to un 
infeccion cu to bin dor di 
un virus cu to otoco un 
persono su higro. 

E malesa aki por dura un te cu dos siman. 
DVG ta sigui informa cu muchanan por 
pasa e enfermedad aki sin sintomanan 
fuerte compara cu un adulto cu si por bira 
hopi malo. 

E enfermedad Hepatitis A por pega via feco- 
oral, ldermen ora cu un persona bay afo y e 
no ta laba su man bon. Esaki tin como con- 
secuencia cu e sushi ta keda pega n’e man 
y e persona ta bay prepara algo pa come of 
bebe pa un otro persona. Of un persona ta 
duna otro persona un man y esaki ta pasa 
su man na su boca. 



E sintomanan cu un hende ta sinti ora di 
haya e virus Hepatitis A: 

Keintura; 

Falta di apetit; 

Dolor abdominal; 

Color di orina ta scur; 

Wowo y cuero ta bira geel. 

Esnan cu ta experiencia tur sintoma of algun 
di nan, nan mester acudi di biaha na nan 
dokter pa haci un examen medico. E efecto 
di e sintomanan di Hepatitis A ta dura te cu 
4 siman y 20% di e personanan infecta por 
sufri di un recaida cu por dura te cu mas o 
menos 15 luna. Algun persona ta bira hopi 
malo y nan mester lceda hospitalisa. 

Efectonon di e 
enfermedod oki to vorio 
po codo persono. 

DVG a indica cu mas grandi un persona ta, 
mas grave e sintomanan ta y e muchanan 
chikito tin biaha no ta mustra sintomanan 
mes. 


Ta importante pa esnan cu ta bay biaha 
pa tene cautela. Ald ta algun punto pa 
esnan cu ta bay di biahe: 


No come cuminda riba caya; 

No come fruta y/of berdura cu no ta bon 
laba; 

Evita cuminda curu; 

Come fruta cu casca manera apelsina of 
bacoba. 

Tur hende mester proteha nan mes y nan 
famia p’asina evita di haya Hepatitis A. E 
pasonan cu mester tuma ta lo siguiente: 
Laba man bon cu habon y awa, specialmente 
ora di caba di cambia pamper, ora caba di 
bay af y ora di bay prepara cuminda; 

Siña muchanan tambe con pa practica un 
bon higiena personal; 

Paga bon tino ora di come pafo di cas y ora 
bay cu vakantie den exterior. 

Pa mas informacion por tuma contacto cu 
Directie Volksgezondheid cu departamento 
Servicio di Malesanan Contagioso na 582- 
3040. Tambe por haya informacion rib’e 
pagina di Facebook di Directie Volksge- 
zondheid. 

Un caminata masha interactivo 

Pediasure y Kerekentenchi a 
pone ambiente riba caminda 

E programa di campamento di Ker- 
ekentenchi ta uno masha spera y 
gusta mes p’e muchanan como tambe 
e mayornan y pa sigui engrandece e 
campamento educativo aki, Pediasure 
Superldd tambe a dicidi pa forma parti 
pa di 2 aña di e campamento aki. 


e crecemento optimal di cada mucha. 
Nos sa, cu nos muchanan mayoria biaha 
ta pasa den cierto fase, unda cu nan ta 
bira “picky” pa ora di come y ta resisti 
pa come cierto alimento cu ta contene 
vitamina, mineral y nutriente esencial 
pa nan crecemento. 


Diahuebs ultimo, Kerekentenchi Camp 
a haci nan caminata dibertido, cu tabata 
dirigi pa e personahenan di Wonder 
Women y Flash, unda alrededor di 110 
mucha a gosa, cana, haci movecion y 
diberti riba un ruta di 2.2 km, cu a sali 
fo’i Centro di Bario Playa Pabou. 

For di momento cu e personahenan 
di Wonder Women y Flash a yega, e 
muchanan a duna nan un caluroso bon 
bini y por a mira e alegria y entusiasmo 
cerca e muchanan. 

Pediasure di e manera aki a hiba su men- 
sahe tocante un nutricion bon balansa, 
unda cu tur e ingredientenan principal 
ta den un solo boter, garantisando asina 


Cu esey den mente, Pediasure a percura 
pa crea un bebida, pa reemplasa tur loke 
e muchanan ta resisti pa come y asina 
garantisa cu na un manera mas agrada- 
bel y cu menos resistencia, nan haya e 
componentenan ald como alimento. 

Sin duda e personahenan di Super 
Heroes ta masha gusta cerca nos 
muchanan, unda e muchanan ta haya 
un mascarada pa tambe bisti y asina 
representa nan superheroe preferi. E 
muchanan a goza, haci movecion y 
siña masha hopi mes di nan curpa y 
alimento na un forma completamente 
diferente y educativo, incorporando 
nan participacion optimalmente. 

Un biaha mas participacion tabata grandi 

MetaFit Walk & Run 2017 tabata exitoso 



Sigui na pagina 15 > 

METACORP su programa di MetaFit a clausura 
unda cu pa 7 siman largo nan a tene caminata na 
diferente caminda pa empleadonan. E programa a 
inicia dia 17 di mei y e programa a bay bon. 

E empleadonan di MetaCorp semper ta cuminsa cu 
entusiasmo y poco, poco nan ta cuminsa mehora nan 
tempo den nan condicion fisico, MetaFit Commitee 
Javier Lampe a expresa. Despues di e MetaFit Walk & 
Run, MetaFit Committee a tene un evento di “Award 
Night”, unda cu a premia tur empleado cu a sobre 
sali durante e Caminatanan. 

E aña aki e MetaFit Walk & Run ta e di 7 edicion, 
pero MetaCorp pa basta aña ta organisando actividad- 
nan pe empleadonan cu ta deporte of actividadnan 
di movecion. 

Algun aña atras MetaCorp tabatin e programa di 6 
kamp, pero awo nan ta haciendo e caminata di Meta- 
Fit. E participantenan a completa e 15 KM cu nan 
a pone como meta. Aunke cu awa a cay durante e 
evento final, e participantenan a core y cana y tabata 
satisfecho cu e resultadonan. 

E grupo di empleadonan semper ta participa den e 
evento, unda cu algun empleado ta busca pa drecha 
nan tempo mientras tin esnan cu ta haci un combi- 
nacion pa baha peso y na mes momento ta haci otro 
actividad fisico. 

Despues di e eventonan participantenan tabata bay 
y no por a entrega e premionan. 

Esaki a haci no tabata facil pa entrega e premionan, 
pasobra hopi ta bay trempan. 

A organisa e “Award Night” unda cu a celebra hunto 
cu e empleadonan. 

Na e evento final MetaFit a saca e top 5 ganado den 
e canamento y coremento di 15 KM di e categorianan 
dama y cabayero. Tambe a duna medaya na e em- 
pleadonan cu a cana e 7 siman, unda cu a conta tur 
kilometrahe durante e caminatanan y asina a duna 
esnan cu a cana mas cu 75 KM a ricibi un medaya 
graba cu nan nomber y e cantidad di kilometer cu 
el a cana. 

Den e grupo aki tin 11 empleado y 3 bishitante cu a 
participa den tur 13 caminata, di cual a suma un total 
di 111 KM. E boluntarionan cu a yuda un biaha mas 
na e eventonan tambe a ricibi un medaya. 

Empleadonan a gradici gerente general Eddie de Veer 
pa a sostene cu e evento ta bira posibel tur aña. E 
participantenan a disfruta di e evento y tabata desea 
pa nan por a sigui haci e caminata pa mas largo. E 
mensahe na e empleadonan ta pa siguiente aña pa 
nan pone un plan pa nan mes, un meta. Javier Lampe 
a curasha nan pa participa den e evento di cana- 
mento pero tambe pa participa den otro actividadnan 
manera bowling, bike ride. 

MetaFit a felicita tur ganado y participante. Diasabra 
29 di juli a tuma luga e prome actividad di bike ride 
cu lo tuma luga anualmente y lo ta parti di e programa 
di MetaFit. 

BUCUTI & TARA BEACH RESORT TA INVERTI 
AFL 9 MIYON DEN RENOBACION 




RECIENTEMENTE , Bucuti & Tara 
Beach Resort, a desvela su seccion renoba di 
Tara. Bucuti ScTara ta un resort renombra 
den Caribe y reconoci internacionalmente 
pa su romanticismo, ambiente trankilo, y 
servicio excelente. Cu e meta di semper ofre- 
ce calidad, Bucuti ScTara a tuma e decision 
pa renoba e seccion prome cu por cuminsa 
nota decadencia den e producto. 

E renobacion importante aki tabata 
un inversion di $5 miyon 

Desde 1 di juli 2017, e resort popular cu ta 
destina solamente pa adulto, a yama bon 
bini atrobe na parehanan pa experiencia e 
renobacionnan moderno den Tara lobby, 
lounge y den e 44 suites cu bista pa Eagle 
Beach. E renobacion importante aki tabata 
un inversion di $5 miyon, cu un promedio 
di $100.000 pa cada camber. E inversion 


aki usualmente ta wordo presupuesta pa 
construccion di cambernan completamente 
nobo. Esaki ta demostra Bucuti ScTara su 
dedicacion continuo na excelencia. 

Cada suite renoba tin interior nobo cu un 
aparencia contemporaneo y na mes momen- 
to sumamente comodo, cu un toke tropical. 
Bañonan completamente remodela tin 
vanidadnan cu ta inclui ‘TV built-in’. Loke 
sigur ta resalta di e trabounan extenso, ta e 
detayenan elegante acaba cu tononan cla y 
tranldlisante, acentua cu mueblenan bruin 
y detayes oranje. 

Pinturanan neo-arte di artista local 
y internacionalmente reconoci, Elisa 
Lejuez 

Arte ta un punto focal den cada camber. 
E pinturanan neo-arte ta di artista local y 



internacionalmente reconoci, Elisa Lejuez. 
Na aña 2014, Bucuti a ricibi di e artista e 
coleccion Zen, cu ta exibi den e cambernan 
di seccion Bucuti. Lejuez ta conoci como 
un diseñadora versatil. Su ultimo coleccion 
ta ‘Colorido, canvasnan rico na patronchi’, 
segun descripcion di Nav York Times. 

Bucuti tin un historia di 30 aña usan- 
do materialnan cu solamente ta yuda 
proteha nos medio ambiente 

Nombra pa Green Globe, pa e hotel mas 
sostenibel rond di mundo, Bucuti tin un 
historia di 30 aña usando materialnan cu 
ta yuda proteha nos medio ambiente. Ma- 
terial cu a wordo uza, incluyendo verf y e 
mueblenan, ta di calidad halto y compatible 
cu normanan di LEED. 

Bucuti ta adheri na e normanan di sosteni- 
bilidad como e unico propiedad den Caribe 
cu ta certifica cu LEED Silver. 
Adicionalmente, e renobacion tambe ta 
inclui instalacionnan di aire acondiciona 
sistema VRF cu ta e tecnologia sostenibel 
di mas nobo. 

Bucuti su team di maneho ta conoci pa su 
dedicacion incansabel na construi y mante- 
ne relacionnan duradero cu su bishitantenan 
cu un gran interes na siña y comprende nan 
gusto y expectativa di e real significacion di 
vacacion. 

“Nos a renoba hopi mas prome cu e seccion 
a cuminsa bay atras pasobra nos ta kere cu 
huespednan di Bucuti ScTara Beach Resort 
merece e miho di experiencia dor di a eligi 
nos pa nan vacacion”, segun Ewald Biemans, 
propetario y CEO di Bucuti & Tara Beach 
Resort. 

“E renobacion di e seccion di Tara ta refle- 
ha nos dedicacion na nos huespednan, na 
romance, bienestar general y na sostenibi- 
lidad”. 

Baluarte di Dakota, Jubi Richardson: 

"Mi ta masha contento cu e actual Gobierno 
y loke nan ta haciendo pa deporte' 



FOR di aña 1955 sr. Jubert Richardson 
cariñosamente conoci como ‘Jubi’ den 
bario, ta miembro di S.V. Dakota; prome 
como hungador y awor tambe como un pilar 
grandi den organisacion y mantencion di e 
facilidadnan na centro di bario. 

Ta pesey mes tabata un placer pa BoBario di 
tende cu directiva kier dedica e mini cancha 
di futbol cu yerba artificial na su persona. 

E anuncio aki a tuma lugar algun dia atras 
den presencia di hungador, mayornan, direc- 
tiva y representantenan di Gabinete Mike 
Eman II. 

Harvey Clement a duna un ehempel di con 
Richardson ta un aliado grandi pa Centro 
di Bario y Recreacion Dakota. Durante cer- 
emonia pa inicio di construccion di e mini 


veld, el a bisa lo siguiente: “Jubi ta un di e 
personanan cu cuallder momento, sea paso- 
bra santo a caba of mester haci un trabou, 
bo ta haya Jubi 6’or di mainta cu su pick 
up cu ta overheat cu mester hinca awa den 
dje y keda cu hood habri; daña su piclcup 
pa yuda Dakota. 

Di curazon hopi hopi danki. Pesey mi ta 
kere cu ta un honor pa tin e veld aki na bo 
nomber.” 

Clement a indica cu pronto lo haci anuncio 
di e di dos nomber cu lo ta riba e dedicatoria. 
Pa Jubi Richardson esaki tabata un mo- 
mento hopi special y emocional. 

“Mi ta masha contento cu ni papia mi por 
papia,” el a bisa splicando cu semper el a 
carga speransa cu e veld di yerba artificial lo 



yega, pero ta un sorpresa grandi cu e lo carga 
su nomber. E ta consciente di con impor- 
tante tipo di tereno asina ta p’e generacion 
di futbolista cu ta bin. 

“Tempo cu nos tabata hoben y nos tabata 
bay afo, nos tabatin un handicap cu e yerba 
ey y semper el a keda cu un handicap te cu 
nos a bira grandi caba, pero p’e muchanan 
cu ta biniendo mi ta spera cu den un par di 
aña nos por ta den campeonato mundial.” 
E palabranan aki tambe a contagia nos 
Prome Minister Milce Eman cu e nostalgia 
di pasado caminda el a recorda con tempo 
e tabata hunga futbol na un veld na Klip cu 
yama Tanki, “Ken cu para keeper, ta Jubi 
Richardson e ta. 

Danki, ta un honor pa awe nos por dedica e 
veld aki na Jubi,” Premier Eman a expresa. 

E veterano di futbol a demostra su gratitud 
na Gobierno di sr. Mike Eman tambe indi- 
cando cu “Nan ta haciendo hopi aworaki. 
Mira e canchanan cu nan ta partiendo den 
tur bario; e ta masha importante. Tipo di 
tereno asina mi ta gradici Gobierno inmesa- 
mente p’e trabou cu e ta haci y ainda falta.” 
E mini veld di yerba artificial rondona cu 
cura lo ta cla den apenas algun siman y 
prome cu scol cuminsa pa muchanan por 
cuminsa haci uso di dje. 

Grand Masler Chaco Cornel o a biaha p'e prome Grand 
Prix di Taekwondo cu lo tuma lugar na Moscu, Rusiia 



DIANAN4 pa 6 di augustus lo tuma lugar 
na Moscu, Rusia e prome edicion di e Grand 
Prix di Taekwondo unda e mihor atletanan 
di tur parti di mundo lo bin hunto pa bataya 
contra di otro den e deporte di combate aki. 
Aruba su referee internacional den e deporte 
di taekwondo y considera un di e mihor ref- 
eree di taekwondo na mundo, Grandmaster 
sr. Jose “Chaco” Cornelio tambe lo forma 
parti di e magno evento aki. 
Recientemente sr. Cornelio tabata n’e 
campeoanto mundial di taekwondo cu e 
tuma lugar na Mujiu, Sur Korea. Pa sr. 
Chaco Cornelio e invitacion ricibi tabata un 
honor pa su persona. 


“Pami e ta un orguyo cu cada bes mi haya 
e oportunidad di para referee na un evento 
grandi di taekwondo manera den e caso aki 
den e Grand Prix na Rusia. Cada bes cu mi 
referee y para riba e mat ta Aruba su nomber 
ta sali riba e pantaya y esey ta un significa- 
cion hopi valioso. Aruba su nomber ta wordo 
mira pa miyones di hende rond mundo y mi 
persona tin e honor di ta un representa di 
nos dushi isla. 

Sigur un danki na henter e directiva di Lotto 
cu ta apoya mi persona den esaki”, sr. Cor- 
nelio a bisa. 

Den nomber di Minister di Deporte, sr. dr. 
Alex Schwengle y St. Fundacion Lotto pa 
Deporte, sr. Flavio Faneyte, miembro di 


directiva, a bisa di ta masha contento cu 
Lotto pa Deporte ta duna nan aporte na un 
gran persona den e calidad di Grandmaster 
sr. Chaco Cornelio cu ta un digno represent- 
ante di nos pais specialmente nos deporte y 
e deporte di taekwondo. 

Mundialmente sr. Cornelio ta reconoci como 
Aruba su referee intemacional di taekwondo. 
Sr. Cornelio ta un branding pa Aruba. 

Den pasado sr. Cornelio a para referee na 
weganan grandi manera Weganan Olimpico, 
Panamericano, Centro Americano y del Ca- 
ribe y diferente Mundialnan di taekwondo 
sin conta otro torneonan grandi na nivel 
internacional. 

N’e Grand Prix di Taekwondo di Moscu, 
Rusia mas cu 220 atleta di 53 pais lo bringa 
den e sala di USK CSKA Basketball Arena 
na Moscu. 

E Moscu Grand Prix 2017 t’e prome di e 4 
di e serie cu lo wordo organisa cu lo inclui 
e mihornan di mundo. E di dos edicion di e 
Grand Prix lo tuma lugar na Rabat, Morocco 
den luna di september esta di 22 - 24. 

Di aki banda nos ta desea Grand Master 
Chaco Cornelio tur clase di exito den e 
Grand Prix 2017 di Moscu, Rusia. 

Pesey publico en general sigi cumpra Lotto, 
E lotteria di Aruba, pa cambia bida di nos 
deportenan. 


Opinion 

4 Luna a pasa desde e entrada hudicial na cas di Minister Paul 
Croes y te cu awe ainda nan no tin nada Paul Croes 

Pa: nomber y fam ta conoci na redaccion 


AFPAICTEAM hunto cu algun unidadnan 
hudicial ta haci un entrada hudicial horible 
na cas di un Minister den funcion, kibrando 
e paz y tranldlidad di su persona y famia, 
strobando e di traha pues di cumpli cu e 
funcion cu pueblo a encargu’e, sin te cu e 
fecha di awe por a ni detene pa interogu’e, 
sin tin ni un caso cu a bin dilanti. 

Instmmento politico den pleno aña eleccion. 
Na hermana isla Corsou un politico promi- 
nente a declara den prensa cu OM influencia 
pa Hulanda y partido di oposicion, ta nada 
otro cu un instrumento politico. 


Con por ta posibel cu den pleno aña di elec- 
cion ta dicidi di bay cuestiona un Minister 
di e Gabinete na mando y 4 luna, si 4 luna 
despues ainda ta colga den aire sin tin nada 
concreto ni oficial contra e funcionario. 

Partidonan di oposicion a deshaci na nan 
antoho contra e partido y e politico y tur 
esaki danld n’e influencia di un organisacion 
independiente di pais. 

E pregunta grandi ta: Ken ta tras di esaki? 
Kico tin tras di henter e fanfaria di e supues- 
to investigacion aki? E ta pone preguntanan 


serio bin dilanti, si esaki t’e corecte wijze di 
trabou di henter un organisacion husticiero”. 

Kico ta pasa despues di eleccion cu no por 
a haya nada contra e politico? Ken tey 
responde p’e daño causa y tur e campaña 
contra e hoben politico cu te cu awe no tin 
nada contra su persona? 

Un cos ta sigur cu Ministerio Publico a 
mete den politica y ta parce cu nan kier tin 
un vinger in de pap ora cu kier influencia 
resultado electoral di un pais. Tristo, pero 
esaki t’e puro realidad di Aruba Anno 2017. 

Pa turista cu 'jetblast' a dal 
contra baranca... 

Abogado a demandá 
Aeropuerto di 
St. Maarten pa 
casi US$1 mion 

WILLEMSTAD - E detayenan di e caso di un 
turista femenino Suiso cu a demandá e compania 
cu ta explotá Aeropuerto di Sint Maarten no ta 
cos cu bo ta tende tur dia y no ta ‘run of the mill’. 
Ademas hende por siña di e detayenan aki. 

Den e caso cu a sosode dia 6 di mei aña 2000, abo- 
gadonan di e muher a sali pidi Corte pa compensá 
e muher cu casi un mion dólar ( USD 937.794,50) 
ofANG 1.672.040,70. 


Pa accidente di jetblast 1 7 aña pasá... 

Juliana Airport mester paga 
turista Suiso 90.000 florin 

.y esey ta pa cuminsa pasobra tin mas demanda.... 



Nan a pidi pa Aeropuerto paga e suma integral sin 
descuentoy cu interesfor di 6 mei aña 2000 o alo menos 
19 di maart 2011 cu ta fecha cu a registrá e caso na 
Grijfie di Corte. 

Y logicamente pa PJLA paga salario di e abogado. 

Y manera e wega tic-tac-toe di ley ta bay PJIA a 
conclui cu e muher su caso no ta admisibel y p’e 
victima paga e gastonan di e proceso y di abogado. 
PJIA a rechasá e demanda y a splits nan den tres 
grupo. 

PJIA ta rechasá e demanda, pasobra e victima no a 
presentá suficiente hecho concreto te cu por proba 
cu el a sufri daño. Su peticion ta referi Corte na un 
buki sin mas aclaracion y gran cantidad di docu- 
mento cu nan a traduci di Aleman pa Hulandes of 
Ingles. 

PJIA ta haña cu e documentonan aki no por sirbi 
como prueba, pasobra e idiomanan aki ta riba lista 
di idiomanan di proceso di Corte di Husticia di 
Antia. 

Na di dos lugar, hopi aña a pasa entre e veredicto 
di Corte dia 18 di maart aña 2005 y e fecha cu a 
entregá e lista di daño cu e muher a sufri. Ta impo- 
sibel pa PJIA defendé su mes asina despues di tanto 
aña, pasobra talbes no por haña ni e archivonan 
medico di e dókter cu a trata e turista. 

Huez a yega ne conclusion cu e argumentonan di 
PJIA no ta valido, pasobra den e fase di ‘replica y 
duplica’ e abogado di Aeropuerto a contra-atacá 
tur argumento y no por bisa awor cu nan no por 
defendé nan mes. 

Dos siman pasá Corte di Husticia a tene compari- 
cion entre e partidonan, pero decision di loke Corte 
a tuma no ta conoci ainda. 

Esey por ta cu sea PJIA na Sint Maarten tin cu paga 
1 mion dólar di daño y perhuicio of e señora turista 
na su turno tin cu paga gastonan di e proceso. 


PHILIPSBURG - Recientemente e 
fenómeno di ‘jetblast’ na principio di 
pista di aterisahe di Juliana Airport na 
Sint Maarten tabata den noticia. 
Ayera e ta den noticia atrobe pa motibo 
di un accidente cu a sosodé 17 aña pasá 
y caminda un turista femenino Suiso 
a keda basta serio lesioná ora cu ‘ex- 
haust’ di un avion jet a catapultá e dal 
den baranca benta e muher den laman. 
Den e caso algun siman pasá tabata 
trata di un turista femenino Austra- 
liano kende no tabatin mes suerte cu 
e turista Suiso, pasobra e Australiano 
si a pérdé su bida. 

Abogadonan di e turista Suiso ta mr. 
J.F. Overes na Hulanda y mr. E. Jansen 
na Sint Maarten. 

Abogado di Juliana Airport ta mr. M.O. 
Kortenoever. 

Directamente despues di e incidente 
na Aeropuerto di Sint Maarten, e 
turista Suiso a entamá un caso contra 
Aeropuerto di Sint Maarten y un aña 
despues Corte di Husticia a condená 
Aeropuerto pa paga e victima daño y 
perhuicio di acuerdo cu e lista di daño 
cu e presentá. 

E incidente a tuma lugar dia 6 di mei 
2000 na Maho Beach ora e turista ta- 
bata pará ne waya cu ta separá e pista 
for di caya. 

PJIA (e compania di Aeropuerto) ta 
responsabel pa loke sosodé despues di e 
waya cu ta separá e pista fo’i caminda. 
E muher tabata pará pafó di e waya, 
pero dilanti dje pida rampa caminda 
e avion di Air France a cuminsa ranca 


motor na un distancia di 50 meter. 
Ora e piloto a dera trót den bóm, esey 
a produci un ‘jetblast’ asina fuerte cu 
e muher a sali catapultá manera un 
flecha y a bay cay riba e barancanan 
di Maho Beach. 

E muher a sufri lesion y a cay den 
shóck. 

Tur hende sa cu nan ta someté nan 
mes n’e peliger cu e ‘jetblast’ ta bula 
bay cu nan y p’esey tin un bórchi cu 
e texto “warning!” cu e texto: “Low 
flying and departing aircraft blast can 
cause physical injury”. 

Caminda e bórchi ta riba caya di Gobi- 
erno cu no ta cay bou di PJIAy ken cu 
ta por para riba e caya ne héki. 

Asina mes e tribunal a dicta cu gerencia 
di Aeropuerto ta responsabel p’e daño. 
Corte a pone e argumento di PJIA nor- 
mal un banda, pasobra nan no a bisa 
suficientemente ki tipo di daño fisico 
e miron por sufri. 

E argumento di PJIA cu den e caso 
aki tin e factor di diferencia di cultura 
entre Hulanda y Antia caminda serca 
nos e cultura di responsabilidad no ta 
bay asina leu. 

A pone bórchi y e turista mester a cuida 
su curpa. Punto,. 

Corte no a duna Aeropuerrto razon 
pasobra “...nan ta asumi cu e victima 
a ignorá e advertencia a sabiendas....” 
Con bin caso cu a cuminsa 1 aña pasá 
ainda ta andando den Corte siendo cu 
el a bira irevocabel, ta incomprendibel 
pa un laico, pero hecho ta cu awe 17 
aña despues di e caso, ainda e turista 
ta procediendo den Corte. 

E ta bon studia, bon prepara y cu amplio experencia 

Mike de Meza tin tur confiansa 
den capacidad di Richard Arends 

Hobennan asumiendo funcionnan ehecutivo pa desaroyo di nos pais 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 31 Jul, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.41 

1.43 


1.45 

Zwitserse frank 
(per 100) 

CHF 

183.68 

184.40 


185.20 

Pond sterling 

GBP 

2.27 

2.32 


2.38 

Japanse yen 
(per 10.000) 

JPY 

159.58 

161.04 


162.65 

EURO 
(per 100) 

EUR 

206.97 

208.86 


210.96 

Deense kroon 
(per 100) 

DKK 

27.11 

27.83 


28.63 

Noorse kroon 
(per 100) 

NOK 

21.44 

22.16 


22.96 

Zweedse kroon 
(per 100) 

SEK 

20.88 

21.60 


22.40 



UN di e oradornan na ocasion di lansamento di mr. 
drs. Richard Arends riba lista di partido AVP tabata 
e actual Vice Minister Presidente di Aruba, esta ing. 
Mike de Meza. 

No solamente e ta un amigo di Arends, pero a traha 
cune durante e ultimo 8 añanan aki masha di cerca. 
Richard Arends tabata e “Chief of Staff’ di Minis- 
terio di Economia y ta un top consehero di henter 
Conseho di Minister. 

“Mi ta convenci cu e ta bon studia, e ta bon prepara y 
e tin amplio experencia pa uz’e awor den un funcion 
ehecutivo y politico pa sigui hiba nos pais dilanti”, 
asina Minister Mike de Meza a expresa despues di 
lansamento di Richard Arends. 

E1 a splica cu na momentonan crucial di logronan 
historico di nos pais, semper Richard Arends a hunga 
un papel importante. Pues hopi desaroyo positivo pa 
nos pais, ya el a forma parti di dje caba. 

“Mi ta desea Richard Arends tur clase di exito y n’e 
hobennan y Millenials, kere mi cu Boso tin un lider 
bon prepara den persona di Richard. E merece boso 
confiansa”, asina Mike de Meza a termina bisando. 

Ha'bon Aruba ta expresa su sosten 
na Cas Speransa cu un donacion 



Cm Speranm Moho 



DIABIERNA e compania HA’BON a 
tuma e oportunidad pa haci un bishista 
na Cas Speransa p’asina conoce un 
poco mas tocante e proyecto aki cu a 
capta atencion. 

Cas Speransa ta un proyecto bao di 
e capa di HopeAruba Foundation cu 
ta brinda oportunidad na esnan den 
adiccion. Esaki ta ensera un curiculo/ 
programa formalisa cu ta inclui agricul- 
tura como tambe e aspecto spiritual. 

Pa mustra Ha’Bon su aporte na un 
iniciativa asina, Naline Heilbron di 
Ha’Bon - a haci entrega di 200 habon 
n’e fundacion. 

Representate di Stichting Trampo- 

lin,.cu ta un fundacion cu ta yuda 

esnan cu limitacion pa haya trabao, 
tambe tabata presente - Stichting 
Trampolin ta hunga un rol hopi impor- 
tante den e produccion di HA’BON. 

E productonan di ITABON ta wordo 
produci y ensambla cu asistencia di per- 
sonanan cu limitacion, asina brindando 
oportunidad pa trabao y demostrando 
cu personanan cu limitacion tambe por 
ta productivo den comunidad. 

Alabes, e productonan di HA’BON 
ta un producto netamente local, cu 
ta wordo produci cu ingredientenan 
completamente natural, dunando 
asina e atencion na nos salud y medio 
ambiente. 

Den e proceso di produccion di ha- 
bon semper ta keda retaso di habon y 
t’esakinnan ta wordo procesa den un 
bara di habon recycla. 

HA’BON, como empresa ta duna su 
aporte na proyectonan manera Cas 
Speransa. Iniciativa(nan) cu ta brinda 
oportunidad y cambio den nos sociedad 
cu ta den cuadro di e mesun filosofia 
cu e empresa ta para p’e. 

HA’BON lo sigi aporta n’e proyecto cu 
su productonan periodicamente ora tin 
capacidad den produccion. 

ITA’BON ta invita otro empresanan pa 
tambe sostene y aporta n’e movemento 
aki. 
































22 


AWEMainta Diamars, 1 Augustus 2017 


BON DIA YEN Dl ALEGRIA 

Skirbi pa: Ruthy "Lady Ruth" Vrieswijk-Bergen 



SHONNAN tur, laga nos habri nos relato di 
e siman aki cu e miho deseonan di pabien na 
tur cu ta cumpli aña e siman aki, of cu a caba di 
cumpli aña siman pasa. Y... den e mesun rosea 
manda palabranan di forsa, consuelo y amor pa 
esnan den tristesa pa motibo di fayecimento 
di un ser stima cu a wordo yama pa bay nos 
dilanti den e mundo di mas aya. 

Nos por expres’el e asina, berdad? Ta mayoria 
di nos tin nos mesun midi di fe, pa kere cu 
tin algo bunita den e mundo spiritual pa tur 
pasobra tur ta bay bek cerca nan Creador di 
Amor un dia. Nos sa cu e bida aki bao no ta 
pa semper, nos curpa lo evapora y bira sinishi 
un dia. 

Pero mientras aki bao, nos por haci nos best 
den tur cos, den tur e areanan di nos dushi bida 
y sigui scucha otro cu atencion, sigui yuda otro 
cu amor y cariño, sigui pordona y sigui stima. 
Pasa tempo di calidad cu nos famia, tambe 
awor den vakantie grandi, aunlce tin mayornan 
cu tin cu sigui traha normal pa “make ends 
meet” na moda di bisa, ya cu bida aki na Aruba 
tambe ta birando mas caro dia pa dia, riparabel 
ora di haci compras. E botter di Sprite Zero cu 
tabata 1.59 of 1.60 miho bisa, awendia no ta 
deal cu cent preto mas casi, awor a bira 1.70 na 
un di e supermercadonanan banda di e scolnan 
di Dakota tur dia. 

Como “domestic engineer” nos tambe a lcere 
cu tin un “standard price” pa productonan den 
supermercadonan, vooral si ta un bon producto 
cu ta bende asina bon tur caminda. 

No lagami duna boso mas stress, pero lagami 
desea nos bunita amanan di cas hopi sabiduria 
ora di haci compras, pa sa na unda tin bon y 
dushi cos na bon prijs. 

Lady Ruth ta gusta bay Super Food pasobra 
semper tin bon specials eynan y e ambiente pa 
haci compras ta dushi. Hacimi corda Hulanda. 
Ta cuanto aña Superfood ta existi caba? 

Nos ta haci uzo di e oportunidad di felicita sra. 
Erica Orman Brete cu no mucho tempo atras a 
celebra su di 45 aña di excelente servicio na La 
Moderna cerca nos bon amigonan Benji y Bon- 
nie. Un pilar p’e bunita negoshi aki cu semper 
ta dispuesto di yuda ora cu por. Cu nan super 
productonan “I’m dushi and I know it” y otro 
logonan cu e palabra dushi. 

Ki bunita logro berdad? Di confiansa y perse- 
verancia den e trabao cu Erica a gusta y ta haci 
super bon mes, esta, atende y sirbi e clientenan 
di La Moderna. 

Nos tur por siña di otro. Ban sigui ta positivo y 
sigui duna Dios danki pa salud, pa bida, pa paz 
y pa alegria tur dia! Y... corda pone e sonrisa 
bunita riba bo cara! Asina nos por sigui haya 
mas bendicion di awa cero!!! 

Girls Night Out na Paseo Herencia! 



DIASABRA ultimo, Paseo Herencia a 
tene un evento special p’e damanan p’asina 
mustra e variedad grandi di tiendanan cu tin 
na nan mall. E evento di “Girls Night Out” 
a laga tur e fashionistanan di e isla di Aruba 
haya e oportunidad p’asina wak kico ta lo 
ultimo den moda. 

Durante e anochi ora bo yega bo lo a ricibi 
un passport y riba dj ’e tin tur e tienda nan cu 
ta participa na “Girls Night Out”. Cu e pass- 
port bo por a pasa na Aruba Aloe, Maggy’s, 
Carmen Steffens, Kok Optica, Pandora y e 
famoso Wet Bar & Sushi Lounge. 

Aruba Aloe a laga tur bishitante conoce nan 
habon di mas nobo cu ta ful organico traha 
di oatmeal y sin laga afo cu e habon a gana 
premio internacional como miho habon riba 
mercado na 

Miami. Carmen Steffens a presenta nan 
coleccion nobo directo for di Brazil. 
Maggy’s tabatin nan famoso “HoRa LoCa”, 


caminda cu bo ta haya 50% OFF riba pro- 
ductonan selecta y durante e eventonan 
a lansa nan “colored hair extensions” p’e 
daring divas! 

Kok Optica ta conoci pa tin e ultimo mod- 
elonan di bril di marca nan manera Dior, 
Jimmy Choo, Cartier y hopi mas! Pandora a 
lansa nan coleccion nobo y tabatin un special 
di gift with purchase durante e anochi. 

Ora cu participantenan a pasa den tur e 
tiendanan, nan por a bay den Wet Bar Sc 
Sushi Lounge, mustra nan passport ful yen 
p’asina haya nan champagne y sushi gratis! 
Prome 50 damas cu a yena nan passport a 
haya un tas di Paseo Herencia cu yen di re- 
galitos di e tienda nan participante. E damas 
cu a bishita e mall a keda feliz y gosa di e 
anochi glamoroso yena cu sorpresa! 

Paseo Herencia kier a gradici tur esnan cu a 
forma parti di e evento y na mes momento 
invita pueblo pa keda pendiente p’e next 
“Girls Night Out!”. 

MEP den Movecion yegando 
mas cerca di pueblo 






NOS ta den e temporada di campaña di mas crucial 
faltando solamente dos luna p’e cambio di nos pais 
tuma luga. Candidatonan di Partido MEP, ta yegando 
mas cerca e pueblo campañando tur dia den bari- 
onan di Aruba bishitando hogarnan y lagando atras 
nos mensahe di speransa. Pero tambe candidatonan 
ta treciendo e pueblo mas cerca di nan cu diferente 
Fundraising. 

Fin di siman, tabatin diferente actividad di MEP. 
Mientras otro candidatonan a uza nan fin di siman 
pa sigui campaña den pueblo, otronan a tene nan 
Fundraising p’asina yuda nan cubri nan gastonan 
den nan campaña personal y asina tambe duna nan 
e oportunidad di ricibi e pueblo. Cada actividad, 
Koffiemorgen, BBQ y benta di cuminda a wordo 
bon atendi. 

Y esnan presente por a gosa di un dia familiar hunto 
cu nan candidato. 

Nos pais merece un cambio. Pa Partido MEP, nos 
prioridad t’e pueblo y unabes nos ta den Gobierno 
despues di september 22, nos lo cuminsa traha riba 
nos plan di solucionnan cu nos ta treciendo den e 
pueblo. Hunto nos ta logra e cambio. 

Minister di Salud Publico, 

Cuido di Nos Grandinan y Deporte, dr. Carlos "Alex" Schwengle 

Fin di siman fructifero di bishitanan di cas 

Pueblo kier continuacion di desaroyo y crecemento! 




DURANTE ultimo fin di siman, Minister dr. 
Alex Schwengle a realisa decenas di bishita di cas, 
tanto diasabra como diadomingo. A concentra den 
su mayoria pariba di brug, specialmente famianan 
cu a yama pidi p’e pasa bishita nan pa scucha di 
su plannan, su vision y kico mas por spera den e 4 
añanan nos dilanti. 

A enfoca riba e renobacion y ampliacion di Hos- 
pital, introduccion di Inspeccion di Salud Publico, 
independisacion di Laboratorio Nacional, expan- 
sion di e servicionan di IMSan y asina por sigui 
menciona. 


Den deporte a inverti miyones no solamente den 
infrastructura sino tambe den e deportista mes, 
locual antes no tabata sosode. 

A renegocia e contract di Lotto den cual Gobierno 
lo haya 2 miyon florin extra pa aña pa inverti den 
deporte. 

E tipo di mensahenan asina na comunidad ta yena e 
pueblo di alegria y ta cla pa deposita nan confiansa 
pa continuacion. 

Den su mayoria, e casnan cu a bishita, incluyendo 
algun di partidonan di oposicion cu mesora a baha 
bandera y subi esun di AVP a sigura cu “Berde e ta”. 


Servicio pa 
Comunidad 


%jtÁl y -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Anna 

Pariba di Brug: 

San Nicolas 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 


Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


riui 

' Media 

Ihrni;■ 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Minister Mike de Meza: 

Exito na tur studiante 
biahando pa busca nan futuro 

Nan ta e lidernan cu lo dirigi nos pais mañan 


E siman aki studiantenan di Aruba lo sali pa Hu- 
landa, Corsou, Merca, Colombia, Costa Rica, Canada 
y otro destinacionnan pa sigui nan estudionan avansa 
y specialisa den varios ramo. 

Tur aña esaki ta un momento masha special, pa 
famia hasta emocional, pa despedi di un ser keri cu 
ta bay integra den un otro pais y cultura, pa studia 
pa algun aña. 

E bon ta cu nan t’esnan cu den algun aña ta regresa, 
cla pa sigui traha duro pa nos pais y hiba nos n’e 
siguiente nivel di crecemento y desaroyo. 

“Mi ta desea tur e hobennan aki masha exito mes. 
N’e mayornan, mi sa e sentimento, pasobra mi tambe 
a spacha mi yiu muher algun aña pasa pa Hulanda. 
Pero kere mi, awe mi t’e tata mas feliz di mundo cu 
mi yiu muher cu su diploma di Basis Arts den man 
y cla pa sigui studia pa bira un specialista”, asina e 
mandatario a conta. 

E1 a bisa e mayornan: “Tin dos ultimo regalo cu nos 
por entrega nos yiunan. E prome ta un bon rais y e 
di dos ta halanan pa por bula pa explora horizonte 
nan nobo”. 

N’e hobennan, e actual Vice Minister Presidente di 
nos pais a splica cu tin un cantidad di oportunidad 
awendia na cas. 


Tene cuenta cu separa di turismo, cu Aruba 
ta birando un centro di conocemento, 
cu nos ta cla pa comparti cu mundo 
henter. Corda cu nos tin un refineria 
habriendo, pues estudio den ramo 
petrolero ta ideal. 


Tambe pronto lo cuminsa explora gas y petroleo den 
nos awanan teritorial, pues estudio den e ramo ey 
tambe ta interesante. Asina tin un cantidad di otro 
oportunidad den ramo di telecomunicacion, ramo di 
utilidad y asina por sigui menciona. 

“Haci boso best! E diploma ey ta di 
Bo e ta, di ningun hende mas. 

Y tur loke cu drenta bo cabes, 
ningun hende hamas por 
sak’e bek. 

Exito y spera di topa Boso 
pronto bek den funcionnan 
ehecutivo, dirigiendo nos 
pais”, asina Minister ing. 

Mike de Meza a termina 
bisando. 




Sintomsa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 




á 



, 

[OFn Noticia 

Green Market exitoso na caminda pa entrega di lista 




DIADOMINGO ultimo a lceda marca pa partido AVP como un dia di ambiente alegre 
den preparacion p’e momento importante di entrega di lista. Pa sigura cu tur hende 
ta bon prepara pa diabierna awor, tur cas di partido rond di e isla a tene un Green 
Market. Aki simpatisantenan di Partido di Pueblo Arubano a busca nan bandera, 
banderin, t-shirt y otro articulonan pa subi caya y demostra nan apoyo n’e lista 
victorioso di AVP. Adicionalmente a ofrece cos dushi di come y bebe na 
un manera inovativo. Tabatin pastechi berde, aros berde, bolo y tambe 
un green punch. Hopi t’esnan cu a disfruta di e dia completo 
sea na Green Square of na un di e Casnan di Partido den e 
diferente districtonan. 

Partido di Pueblo Arubano AVP ta invita su militacia, sim- 
patizante, sostenedor y henter pueblo di Aruba cu kier mira 
e continuacion di e prosperidad comparti, pa yega diabierna 
awor 4 di juli na Green Square. 

Di eynan lo sali den pa haci entrega di e lista di candidato di 
mas capacidad, experiencia, pero principalmente dedicacion 
p’e trabou na servicio di e pueblo di Aruba. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Salmo 23 

Señor ta mi wardador mi no tin falta di nada; den 
cunuco di yerba berde, E ta pone mi sosega, E ta 
hihami na awa trankil pa mi bolbe haya forsa, 

Cu inmenso dolor den nos curason nos ta anuncia 
fayecimento di nos mama stima: 

Elizabeth 
Koolman Maduro 

Mihor conoci como Chabé 
19 november 1934 - t 29 juli 2017 

Viuda di: t Estanislao Bubu Koolman 

Na nomber di su: 

Yiunan: Leo (Vito), Glenda Koolman-Maduro y famia 
Osbaldo (Oscar) Koolman y famia 
Maria Gladys, Pedro Celaire-Koolman y famia 
Lourdes Marlin y Sabino Ghillin 
Werleman-Koolman y famia 
Ricardo Jorge y Mariétta Koolman- 
Robles de Medina y famia 
Mildred Germain Koolman y famia 

Manera yui: Giovanny Koolman y famia 
Rebecca Paesch y famia 

Nietonan: Vicky, Sharine, Gregory, Glenn, Ricardo, 
Emertiza, Rignald, Adam, Gerald, Rudselijn, Norwin 

Bisanietonan: Ricardo, Rosaline, Aaron, Kelvin, Jamian, 
Ellias, Jayna, Kendrah, Mason, Jurrick 

Manera su 

suegra: Denise y Maria na U.S.A. 

Rumanan:t Felipe Fechi Maduro y famia 

Rofino, Buchi Maduro y famia na Elulanda 
t Sofia, Maria Croes-Maduro y famia 
t Anna Maria Maduro-Arends y famia 
Julio y Melda Maduro-Roos y famia 
Carmen Quella Maduro y famia na Elulanda 
t Magdalena Postma-Maduro y famia 
Luis Maduro na Elulanda 
Frans y Isolda Wever-Maduro y 
famia na Elulanda 

Adolf y Gladys Maduro-Bernadina y famia 
Eddy, Jean Maduro-Gijsbertha y 
famia na Hulanda 

Micheal, Ivonne Maduro-Harf y famia 
Ronald, Loes Maduro-Wester y 
famia na Hulanda 

SwayCunanan, Comper y comernan, madrina, padrino, 
sobrino y sobrinanan, primo y primanan, Ihanan, demas 
amigonan bisiñanan, conocinan na Hulanda, Bonaire, 
Curacao y Merca. 

Su coleganan di grupo Karawara na Paradera. 

Demas famianan: Koolman, Maduro, Landau, Celaire, 
Werleman, Robbles de Medina, Vries, Bernadina, Hart, 
Wever, Gijsbertha, Roos, Croes, Pang, Peasch, Arends, 
van Fliet, Bastiaan, Martijn, Kalvenhoven, Wester, 
Emereciana, Lugo, Kock, Damasquez, Marchena, Donata, 
Ruiz, Bremer, Gomez, Dijkhof, Guriel, Henriquez, 

Benderen, Postma, Hernandez, Stuger, Lacle, Letang, 
Rasmijn, Matthew, Emannuel, Bouwman, Ferreira, 
KerstekM. y Wolff. 

Acto di entiero ta tuma lugar diahuebs 3 di augustus 9:00 
am or pa 11:00 am na misa di Santa Cruz, despues 
saliendo pa Santana catolico na Sta. Cruz. 

Adres pa condolencia ta diaranson 2 augustus pa 7 or pa 
9 or na Aurora 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardado, 

Mi no tin falta di nada; den cunucu yen di yerba berde, 
E ta ponemi sosega, e ta hibami na fuente di awa 
fresco, pa mi bolbe haña forsa. 

Salmo 23 


A fayece cristianamente 



Sra.Filomena Croes Dijkhoff 

mihor conoci como Lena 
Viuda di Sr. Laurencio (Dolf) Croes 
naci 12 di December 1945- fayece 28 July 2017 

Rumannan: 

fNinita y Benoit Croes y famia 
tTida y Pedro Kelly y famia 
Rosa y Roman Hemandez y famia 
Emilio y Rosa Dijkhoff-Gei 
Ina y Lindo Croes y famia 
tCristobal y Edith Dijkhoff 
Dominico y Libia Dijkhoff 
Glenda y Mario Limonier y famia 
Franklin y Marlyn Dijkhoff-Lacle y famia 

Manera su yiunan cu semper 
e a stima di henter su curason 
Andre Kelly y Suzette Boekhoudt, 

Kendré, Marchel y Pierre 
Sheila Kelly y Sheelah Arends 
Frangelyne Dijkhoff, Edsel Statius, 

Fayzi y famia na Corsou 
Franzianne Dijkhoff na Orlando 

Sobrino y sobrina nan: Astrid Berlinski y famia, Eric 
Croes, Gisela Boekhouwer y famia, John Croes, Roy 
Croes y famia, Tico Croes y famia, Jacky Croes y 
famia, Raymond Hemandez y famia, Randolf Heman- 
dez y famia, Ritza Lopez y famia, Rodney Hemandez, 
Virna Arends y famia, Zaira Croes y famia, Charine 
Croes y famia, Oudina Croes y famia, Marion Limonier 
y famia, Glenmar Limonier. 

Primo y primananjhanan, su bon amiga(o)nan Lourdes 
Richardson y famia, Ina Tromp y famia, Osrick 
Toppenberg,Carmen y Tatiana Velasquez 

su ayudante Gloria, bisiñanan y demas famianan: 
Dijkhoff, Croes, Falconi, Kelly, Hernandez, Gei, Vrolijk, 
Limonier, Lacle, Berlinski, Boekhouwer, Petrocchi, 
Swaen, Lopez, Arends, Tromp y Luydens. 

Si nos por a lubida un of otro famia den nos tristesa 
nos disculpa. 

Acto di entiero ta tuma lugar diamars 1 di augustus 
2017 na Aurora Funeral Home di 9'or pa 11 'or di 
mainta despues lo sali pa Santana Catolico na Noord. 

Despues di entiero lo no ricibi bishita di condolencia na 
cas. 

Adres pa condolencia: Aurora Funeral Home, dialuna 
31 di augustus 2017 di 7'or pa 9'or di anochi. 

“Mientrastanto, tres cos ta keda; Fe, Speranza y Amor. 
Pero esun di mas grandi ta Amor” 

ICor, 13:13 

Cu dolor na nos curason pero conforme cu Dios su 
boluntad nos ta anuncia fayecimento di: 

Sra. Constancia 
Maria 

Arends-Gomes 

viudadi Arends. 

Miho conoci como Maria.Tan Tanchi, 

Tanchi, Maria di Dolfi 

Su compañe: Benjamin “Benny” Wolf y famia 
Yiunan: Djanira Jansen y yiunan 

Indira Jansen y Shawn-Michael Kelly y famia 
Ruthmila y Sydney ‘Juni’ 

Geerman-Jansen y famia 

Nietonan: Jeston, Gilmary,Justin, Kendrick, Gilmard, 
Jaydrick, Sislaine,Jean-Pierre y Giomar 

Rumanan:tFidelia Gomes 

tApolonia Werleman y famia 

Maria y Lucas Lopez-Gomes y famia 

Juan y Dyadira Gomes y famiaPe 

Seferino y Lucila Gomes y famia 

Ambriosio Gomes y famia 

Patricio y Clara Gomes y famia 

Francisca y Leo Wernet-Gomes y famia 

Justina Gomes y famia 

Carla y Anselmo Rafine-Gomes y famia 

Sylvio y Johana Gomes y famia 

Sobrinoy subrinanan: Werleman, Lopez, Gomes, 
Wernet, Rafini, Oduber, Bremo 

Swa y cuñanan: Arends, Wolf, Cazorla, Wong, Perez 
Omo y tantanan, Primo y primanan 
Tata di su yiunan: Benito Jansen 

Suegro(a)nan: Eugenio y Imelda Geerman 

Demas familiarnan: Gomes, Jansen, Arends, Harms, 
Geerman, Kelly, Wernet, Werleman, Rafine, Lopez, 
Martinus, Bremo, Oduber, Angela, Danjo, Tromp, 
Cazorla, Wong.Alvarez, Diaz, Gonzalez, Hoek, Perez, 
Alvarado, Noguera, Dubero, Falcon, Lacle, Juliao, 
Croes, v/d Bliek, Richardson, Urbaez,Sille, Solognier, 
Koolman, Maduro 

Madrina y padrino 

Amigonan di cas: Anna, Mirna, Della, Lilian Amigo, 
bisinja, conocirnan y ex coleganan Aruba Marriott 
Resort & Casino 
Su dr stima Cayama-Perez 

Oportunidad pa condolencia lo ta diamars 1 augustus 
2017 for di 7’or pa 9’or di anochi na Aurora Funeral 
Home. 

Ta invita pa asisti na acto di despedida y cremashon 
cual lo tuma lugar diaranzon 2 di augustus 2017 for di 
9’or pa 11 ’or di mainta na Aurora Funeral Home, 
Cremashon lo bai tuma lugar den seno familiar 

Ta pidi disculpa si den nos dolor y tristesa nos por a 
lubida menciona un of otro famia y alavez ta pidi 
comprenshon cu despues di acto di cremacion no lo 
por ricibi bishita di condolencia na cas. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


GraQ f /c/rner?to//r?\//fas/7on 


Invitacion "Misa pa Mucha" 
na parokia Sagrado Curazon 
di Hesus na Savaneta 


Na nomber di famia, nos kier a manda palabranan di 
gradicimento di curason pa tur esnan cu a compaña 
nos durante e entiero di nos defunto stima: 



MANERA custumber riba e prome diadomingo di luna, pa 10 or di mainta na misa 
di Savaneta, lo tin un misa special pa mucha. 

Tur mucha cu ta pasando nan vakantie na Aruba ta keda cordialmente invita n’e misa 
aki diadomingo 6 di augustus. 

Mayornan siña boso yiunan e importancia di misa dominical y bin hunto cu nan pa alaba 
nos Dios, gradici’E p’e vakantie cu ta cabando y resa hunto pa boso famia. Diadomingo 
aki, hunto cu nos muchanan, nos lo elabora riba transfiguracion di Señor. 



Johanna Angela-Limonier 

Mihor conoci como mama Chichi of mama bieuw 

Danki na un y tur cu a manda mensahe, 
jamadanan di telefon, y na Aurora Funeral Home 
pa nan exellente trabou. 

Alavez nos ta invita pa 3 Santo Sacrificio di misa 
diamars 1 agustus, diahuebs 3 agustus y diasabra 5 
augustus 2017 pa 7’or di anochi misa 
Santa Filomena na Paradera. 

Boso presencia lo ta altamente aprecia. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Conforme cu boluntad di Dios, nos ta anuncia 
fayecimento cristianamente di : 



Eugenio Leopoldo Rosaria 

Mihorconoci como: Poli, Polito 
Na nomber di: 

Tur su rumannan y nan famia, subrino y subrinanan, 
primo y primanan, swa y cuñanan y demas famia: 
Rosaria, Lacle, Dake, Erasmus, Vizcaino, Diaz, 
Toppenberg, Lesire, Thiel, Nuñez, Fajardo, 
Pettit, Dash, Larez, Cranston, Bermudez, Rosel, 
Pietersz, Geerman, Albertus 

Ta pidi disculpa sip or a lubida algun 
familiar den nos tristeza. 

Acto di cremacion ta tuma lugar den seno familiar, 





a CJ 


ç^funeral 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor, 
Salmo 122 


A fayeçe cristianamente 



Sr. Prisco Pedro Britten 

*18-01-1941 - f31 -07-2017 
Tata: tCarlito Estanislaus Britten 

Mama: tMaria Leonora Britten-Kelly 
Na nomber di su: 

Rumannan: Dominico y tMaria Britten-Ruiz 
tEgidio y tMaria Britten-Thiel 
Francisco y tAnnie Britten-Thiel 
tNicolasita Britten 
Martinus y tRegina Britten-Ruiz 
Mario y Estela Britten-Ras 

Sobrino(a)nan: Hendrik y Aimee Britten y famia 
Myrna y Martin Ras y famia 
Bernadeta y Gilberto Semeleer 
Gisela y Jairo Vingal y famia 
Magriet y Nelson Oduber y famia 
Astrid y George Jacobs y famia 
David y Meredith Britten y famia 
John y tKarin Britten y famia 
Carolyn y Melvin Rasmijn y famia 
Marilyn Britten 

Rivelino y Rutsella Britten y famia 
Lillian Britten y yiu Gabrielle 
Jairzinho y Natasha Britten y famia 
Luizinho Britten 

Primo(a)nan, sobresobrino(a)nan 

Demasfamia: Britten, Kelly, Ruiz, Thiel, Ras, Garcia, 
Semeleer, Vingal, Oduber, Jacobs, de Cuba, Solognier, 
Kock, Rasmijn, Krosendijk, Richardson, Croes, Vrolijk, 
Figaroa, 

Nos disculpa si nos por a lubida algun famia den nos 
tristesa. 

Acto di condolencia y entiero ta tuma lugar diahuebs 
3 di augustus 2017 na Aurora Funeral Home di 2’or pa 
4’or di atardi, despues saliendo pa Santana Pastoor 
Kraanwinkel na Paradera. 


9 ® 



ç^uneral &€ome 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Cu tristeza den nos curason nos ta anuncia cu a bai 
sosega den brasa di Señor nos mama, wela, y ruman: 



Astrid Evelyn Sint Jago 

*10-12-1948 ~ 128-07-2017 
Na nomber di su 

Yiunan: Brian & Bárbel Albus y yuinan 
Dwayne & Adhla Albus 
Rumannan: Roland Odory famia 
Errol Odor y famia 
Humberto Sint Jago y famia 
Hortencia Sint Jago y famia 
Jose Maria Sint Jago y famia 
Josefa Sint Jago y famia 
Jomar Sint Jago y famia 
Jose Gregorio Sint Jago y famia 
Juliana Sint Jago y famia 

Nietonan: Kevin & Kaeden Albus 

Tanta y omonan, sobrino y sobrinanan, primo y 
primanan, swa y cuñanan, comer y compernan, 

ihanan, su bon bisiñanan y demas famianan: Sint Jago, 
Albus, Odor, Wolter, Brion, Gonzalez, Kock, Tromp, de 
Lange, Heusinkveld, Fuenmayor, Schwengle, Palacio, 
Tello, Van Cleef, Van Rhee, Marien, Craane, Croce, 
Pourier, Famianan na Aruba, Bonaire, Curacao, 
Venzuela, Colombia, Merca y Hulanda. 

Oportunidad pa condolencia: Djaweps 03 Augustus 
2017 di 7’or pa 9’or di anochi na Aurora Funeral Home, 
Cumana 76, Oranjestad, Aruba. 

Oportunidad pa despedida: Djabierna 04 Augustus 
2017 di 1 ’or pa 3’or di atardi na Consuelo Memorial, 
Kaya Maria Hellmund-Boom 11, Kralendijk, Bonaire. 
Cremacion lo tuma lugar den seno familiar. 

Nos ta pidi nos disculpa si den nos tristesa nos por a 
lubida un of otro famia. 

Un sospechoso a fayecé 
n'e sitio despues di a 
keda alcansá pa bala 
procedente di un arma 
regamenterio di Polis 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso tristeza den nos curason 
nos ta anuncia cu a bay sosega den brasa di Señor 



Antonia Thiel 

Mihor conoci como: “Ninita” 

*18-01-1932 131-07-2017 

Na nomber di: 

Su unico yiu: 

Felicita “Sita” Peña-Thiel y esposo Edwin Peña 

Mescos cu un yiu: Joyce Ras 

Rumannan: tLaurete Thiel y tNita Thiel-Werleman 
tVicente Thiel y Eda Thiel-Kock 
Cecilia y Bertrando Geerman 
tPolicarpo Thiel y tMaria Thiel-Kock 
Juan Thiel y tRica Thiel-Wernet 
tVictoria Ras-Thiel y Thimoteo Ras 
tFrits Thiel 

Clemente y Maria Thiel 
Margarita Boekhoudt-Thiel y 
tVictor Boekhoudt 

Tur primo y primanan, sobrino y sobrinanan, comery 
compernan y su ihanan 

Demasfamia: Thiel, Peña, Maduro, Geerman, 
Boekhoudt, Werleman, Kock, Figaroa, Wernet, Ras, 
Donata, Croes, Dirksz, Giel, Lacle, Angela, Schoop, 
Granadillo, Willems, Kelly, Cillié, Flemming, Oduber, 
Tromp 

Danki na afdeling “Azalia” di San Pedro pa na cariño y 
amor cu na a duna na Antonia. 

Acto di entiero ta tuma lugar diaranson 2 di augustus di 
2’or pa 4’or di atardi na Aurora Funeral Home, despues 
saliendo pa Santana catolico na Sta. Cruz. 

Adres pa condolencia diamars 1 di augustus 2017 na 
cas; Papilon # 2 di 7’or pa 9’or di anochi. 

Nos ta pidi disculpa si den nos tristesa nos a lubida 
algun famia of conocir. 

Despues di entiero nos no ta ricibi bishita di condolen- 
cia na cas. 



WILLEMSTAD - Manera nos di 
AWEMainta a publica ayer acaba, pero 
mientrastanto Polis a emiti un información 
oficial y tambe a identifica e victima. 
T’asina cu diabiérné 28 di juli 2017 alre- 
dedor di 23.46 or, Central di Polis a dirigi 
un unidad Policial na Roosendaalweg ca- 
minda a señalá algun hómber sospechoso 
cu a baha for di un auto y bula muraya di 
curá di un cas. 

Na momento cu e promé patruya a yega 
n’e sitio nan a topa cu tres (3) hómber cu 
handschoen bisti y cara tapá den curá di 
e cas y den becindario. 

E sospechosonan tabata cuadra den liña 
grandi cu e descripcion di e sospechoso- 
nan cu a bula den e curá di e cas un rato 
promé. Ora cu e agentenan policial a yega 
n’e sitio a haña nan confrontá cu un di e 
sospechosonan (1). 

Teniendo na cuenta e situacion y circum- 
stancianan cu tabatin n’e momento ey, e 
agentenan mester a actua mesora haciendo 
uzo di nan arma reglamentario. 

E sospechoso (1) aki a ricibi un bala n’e 
parti riba di su curpa y a fayecé n’e sitio 
mes. Mas lat dókter di Polis a constatá 
morto di e hómber aki. Te n’e momento 
ey e sospechoso aki no a keda identificá 


ofishalmente. Miéntrastanto e otronan a 
bula muraya y trata di core bay. 

A sigui un persecucion córtico na pia y 
despues di advertencia, Polis a lós tiro 
dirigi riba un otro sospechoso (2). 

E sospechoso aki R.F.S. naci na Córsou, 
30 aña di edad a lceda alcansá pa un bala 
na su énkel. E sospechoso ald tabatin un 
machete den su poder. 

For di un investigacion cu e agentenan a 
realisá n’e sitio, a resultá cu tres suheto cu 
cara tapá y cu handschoen a bula e cura y 
a bay serca e habitante y menasa esaki pa 
duna nan sén. E sospechosonan a maltratá 
e victima na su cabez. 

Personal di ambulance a duna e victima 
asistencia médico. Polis a confiscá tanto e 
muts, handschoen, machete como e auto 
pa mas investigacion. 

A presentá e sospechoso dilanti di un Fiscal 
auxiliar kende a ordená su encarcelamento 
pa mas investigacion. 

E identidad di e hómber victima (sos- 
pechoso) di e caso caminda Polis a haci 
uzo di su arma reglamentario ta identificá 
como Anthony Philip Gabriel Manuel, 
naci na Córsou, 7 óctober 1996 (20 
aña). 


ATENCION! PARTICIPACION 

AWEMAINTA ta acepta publicacion di comunicado di prensa (press release) 
acompaña cu foto digital asumiendo cu e persona of e instancia cu a somete e 
comunicado di prensa pa publicacion tin derecho of autoridad pa publica of usa 
e material digital cu a ser somete pa publicacion. 

E presentacion di e comunicado di prensa pa publication den AWEMainta ta 
ensera cu e persona of instancia ta asegura cu e tin derecho of autoridad pa 
publica e material digital y cu e ta acepta sin ningun reserva pa indemnifica y 
proteha AWEMainta por completo contra di cualkier demanda of causa pa daño 
y prehuicio cu ta ser alega contra AWEMainta pa motibo di cualkier violacion 
di derecho di autor, cualkier otro derecho intelectual of otro derecho civil of 
contractual. 

Gerencia 

JANI BROKKE 
MEMORIAL 2017 


MANERA tur aña Directiva di Fundacion 
Movemiento ta Bida (FMTB) ta organisa e 
torneo deportivo pa tur esnan cu tin 60 aña of 
mas. E aña aki atrobe e lo tuma lugar e prome 
dos siman di september y nos deportistanan 
ya caba ta den ful training. 



Manera aña pasa, FMTB atrobe e aña aki a 
haya ayudo financiero di parti Subsidie Comis- 
sie di Lotto pa Deporte pa cual nos ta suma- 
mente gradici. Na e manera aki nos 60 plusnan 
por tin un evento deportivo grandi atrobe. 

Un total di ocho ramo di deporte lo wordo 
practica durante e dianan ey y entregamento di 
premio e aña aki lo ta dia 16 di september du- 
rante un anochi ameno di 8:00pm pa l:00am 
unda tur hende por los pia cu bon musica 
manera semper. 

Softbal ya ta cla caba y lo hunga dos weekend 
sigi unda mescos cu aña pasa lo tin bataya 
fuerte entre e teamnan participante. 

Volleyball ainda tin lugar pa tur esnan cu kier 
hunga cu of sin team. Tuma contacto cu Rudy 
Leysner na tel: 5942546. Tambe pa atletismo, 
cual lo tuma lugar 16 di september cuminsando 
na Palm Beach (cana y core), por tuma con- 
tacto cu Rudy Leysner cu ta encarga cu esaki. 

E aña aki atrobe Jose Geerman a tuma e timon 
pa organisa biljard. Si abo tambe kier participa 
ainda cu biljard anto yama Jose na tel: 7482122 
Pa bowling manera tur aña Edna Maduro lo bai 
organisa esald y lo wordo hunga riba canchanan 
di Eagle Bowling. Si abo kier purba bo suerte 
cu e cabayeronan y damanan 60 den bowling 
anto yama Edna na tel. 5942433. 

Domino ta completamente yen caba ya cu Roy 
Sneek for maart caba a cuminsa prepara su 
schedule cu e aña aki atrobe lo ta na Centro 
di Bario Noord. Dia 30 di augustus lo tin e 
reunion di domino na Centro di Bario Noord. 
Mirando cu nos amigo Roy ta sufriendo un 
kibrante di salud nos ta desea Roy pronto re- 
cuperacion p’e por bin tuma su sota na mesa 
di domino. Pa mas informacion tocante e 
diferente weganan por yama oficina di FMTB 
na tel: 5868651. 

E schedule completo di e torneo lo sali dentro 
di poko pero cuminsa pone e body den shape 
p’asina bo por demonstra cu ainda bo t’ey. 
Directiva di Fundacion Movemiento ta Bida 
kier a gradici e aña aki atrobe tur esnan cu ta 
yuda nos gratuitamente pa organisa e torneo 
grandi aki cu ta esun di mas grandi na Aruba. 
Tur hende ta worde invita di awor caba pa bin 
presencia nos 60 plusnan den accion. 

Ambiente grandi pariba di brug 

Fin di siman yena 
di ambiente na 
House of Dab 

Di Minister Mike de Meza 



DIABIERNA ultimo Minister ing. Mike de Meza 
a topa cu un cantidad di votador y sostenedor na 
House of Dab, situa net banda di Macro Supermarket 
na San Nicolas. 

Ey a organisa un Happy Hour cu a haya e nomber 
di “Pariba tin co”, for di 6:00pm te cu 11:00pm. Ey 
a bende BBQ cu galiña y spareribs, hamburger, hot 
dog, cu un bar bon surti y cu wega di domino. 

E mesun ambiente a sigui diadomingo tambe, unda 
cu tur cu tin pregunta of kier sa mas di e campaña y 
e ideanan di gobernacion 2017-2021 a pasa un rato. 
E mandatario, cu masha atencion y dedicacion, ta 
contesta preguntanan, ta scucha sugerencianan y 
ta splica di e vision pa sigui desaroya nos isla, sigui 
amplia nos pilarnan economico y percura pa mas 
oportunidad pa henter pueblo. 

Detencion pa violacion di e 
Ley di Arma di Candela 



WILLEMSTAD - Dialuna 31 di juli 2017, alrededor 1:30 
di marduga, Central di Polis a dirigi un patruya na Bapor 
Kibra na un establecimento, despues di a ricibi yamada 
indicando cu un bewaker tin un persona deteni cu ta- 
batin un arma di candela den su poder. E patruya cu a 
yega n’e sitio a tuma e sospechoso over y a confisca e 
arma di candela. 

For di un investigacion cu e agentenan a haci n’e sitio un 
di e bewakeman a declara, cu via di su portofon el a tende 
un di su coleganan ta pidi asistencia. Yegando n’e si tio el 
a topa cu un homber ta core den su direccion. Mes momento 
el a nota cu e homber aki a saca un arma di candela y dirigi esald 
riba dj’e. E bewaker na su turno tambe a saca su arma di candela 
y a ordena e sospechoso pa benta su arma abou y drumi abou na 
suela loke cu e sospechoso a haci tambe. Mientras tanto, e otro 
coleganan di e bewaker a yega cerca y a detene e sospechoso. 


Arma di Candela. 

En conexion cu esald Polis a detene e homber R.V.U. naci na Cor- A presenta e sospechoso dilanti un Fiscal Auxiliar cu a ordena su 
sou di 19 aña di edad como sospechoso di violacion di e Ley di encarcelamento pendiente mas investigacion. 


Delencion di un sospechoso 


WILLEMSTAD - 

Diadomingo, 30 di juli 
2017, alrededor di 2:25 
di marduga, Central di 
Polis a dirigi unidadnan 
policial na un cas na 
Kaya Minguelito Senior, 
despues di a ricibi yama- 
da cu na e momento ey 
tin un homber a drenta 
cura di e cas. 

Despues cu habitante di 
e cas a ordena e homber 
ald pa varios ocasion p’e 
bandona e cura di e cas, e 
homber a purba di ataca 
e habitante cu tabata den 
compania di su bisiña. 

Mesora nan a drenta den 
cas, caminda cu e sos- 
pechoso a bira agresivo 
y tabata ranca na tanto 


porta y bentana di e cas. 

E unidad policial cu a 
yega n’e sitio, na mo- 
mento cu e homber a 
mira e agentenan el a 
core bay na pia. Despues 
di un persecusion tanto 
den auto y na pia, e sos- 
pechoso a sigui core. 

Na momento cu un di e 
agentenan a los un tiro 
di advertencia e homber 
sospechoso aki no a duna 
oido y a sigui core y a 
trompica y a keda deteni. 

Na momento di su deten- 
cion el a cuminsa bringa 
y risisti e aresto. Cu man 
duro a logra di detene e 
sospechoso G.Ph.S. naci 
na Corsou di 33 aña di 



edad. so dilanti di un Fiscal encarcelamento pa mas 

A presenta e sospecho- Auxiliar cu a ordena su investigacion. 

